Zajednička promocija TO Novog Sada i Sremskih Karlovaca - TONS\nHomepage Blog Zajednička promocija TO Novog Sada i Sremskih Karlovaca\nNa 43. Međunarodnom sajmu turizma u Beogradu, koji se posle jedne godine pauze, održava u drugačijem terminu nego uobičajeno, na štandu TONS-a, gde se predstavila i Turistička organizacija opštine Sremski Karlovci, a tokom prva dva dana, održano je mnogo unapred ugovorenih sastanaka sa predstavnicima medija, turističke privrede iz zemlje i regiona, kao i sa našim stalnim partnerima.\nDrugog dana sajma, na štandu je održana i konferencija za novinare, na kojoj su predstavljene nove kampanje, projekti i buduće aktivnosti ove dve turističke organizacije koje su nedavno potpisale i protokol o saradnji, a uveliko rade na pripremi brojnih promotivnih aktivnosti tokom ove godine.\nTONS i TO Sremskih Karlovaca na jednom štandu nude objedinjenu turističku ponudu\nTokom konferencije za medije održane na štandu TONS-a, ove dve turističke organizacije predstavile su svaka svoje novine u turističkoj ponudi, dok je nakon konferencije održana degustacija vina sa područja Novog Sada i Sremskih Karlovaca.\nDirektor Turističke organizacije Grada Novog Sada, Branislav Knežević, osvrnuo se na ovogodišnje novine u radu TONS-a.\n„Novi Sad je svečanom ceremonijom otvaranja, 14. januara ušao u godinu Evropske prestonice kulture. Godina kulture je za nas u Novom Sadu, ali i za celu našu zemlju izuzetno važna. Očekivanja su velika jer želimo da ova godina bude ne samo godina oporavka već i velikog rasta dolazaka i noćenja turista. U tom smislu mi smo puno toga već uradili kako bismo turistima pružili bogat sadržaj u Novom Sadu.“ – najpre je naveo direktor TONS-a.\nDirektor TONS-a posebno je istakao raznovrstan program i dešavanja u godini Evropske prestonice kulture, te je naveo da će se tokom ove godine Novi Sad predstaviti publici sa više od 1500 kulturnih događaja i sa oko 4000 umetnika u osam programskih lukova. Iza nas su programski lukovi „Doček” i „Seobe“, a ispred nas je početak programskog luka „Budućnost Evrope“, koji se bavi temama poput obrazovanja i mladih.\n„Iako je na izmaku tek prvi kvartal godine kulture u Novom Sadu, TONS se može pohvaliti otvaranjem čak dva nova moderna Turistička info centra, na najprometnijim lokacijama u Novom Sadu. Najpre je otvoren Info centar na našem centralnom trgu, Trgu slobode, koji pored informativnog dela za turiste, ima veliki broj publikacija, interaktivni kutak za naše posetioce, kao i salu sa konferencije i izložbe. Drugi Info centar, nalazi se na železničkoj stanici i spremno dočekuje turiste koji nam stižu, ne samo novim brzim vozom, već i autobusom“ – istakao je Branislav Knežević.\nDirektor TONS-a se zatim osvrnuo na činjenicu da je TONS razvio i novi brend i novi vizuelni identitet TONS-a i istakao da je novi brend identitet TONS-a zasnovan na utiscima i emocijama posetilaca i turista.\nBrojne nove publikacije koje smo spremili za godinu kulture u Novom Sadu prevedene su na više jezika i već su omiljeni dar naših sugrađana za njihove goste koje dočekuju ove godine, a reakcije turista su i više nego pozitivne, jer se svi slažu u jednom – da su besplatno dobili nov i ažuriran vodič sa brojnim predlozima zbog kojih će se sigurno ponovo vratiti u Novi Sad u skorije vreme. Među pomenutim vodičima je „Kulturno-turistički vodič“, urađen u tvrdom povezu, kao i projekat i publikacija „52 vikenda u Novom Sadu“, koja u ovom trenutku pruža turistima 64 predloga kako da provedu vikend u našem gradu, a uveliko se radi na pripremi novih predloga.\n„U toku je i priprema publikacije o novosadskoj vinskoj ruti, kao nastavak projekta koji smo realizovali prošle godine. Ovaj projekat je obuhvatio 6 vinski pravaca sa oko 60 vinarija sa turističkim atrakcijama na ovim vinskim rutama.“ – dodao je Branislav Knežević.\nTuristička organizacija Novog Sada posebno je ponosna na svoje brojne promotivne kampanje kojima želimo da domaćoj, regionalnoj, ali i široj evropskoj javnosti predstavimo sve aktuelnosti u turističkoj ponudi ovogodišnje prestonice kulture.\nPored kampanja na društvenim mrežama, promocije putem domaćih i regionalnih kampanja, nastupa na domaćim i regionalnim kampanjama, planiramo da sa novosadskim predstavnicima turističke privrede priredimo promociju u regionu i na tome već uveliko radimo kada je reč o promociji u Banjoj Luci. Široj evropskoj javnosti, Novi Sad će ove godine biti predstavljen putem kampanje na prestižnom svetskom pretraživaču „Trip Advisor“, i ova kampanja obuhvatiće ključne mesece, od aprila do juna, tokom kojih ćemo akcenat staviti na veoma važna emitivna tržišta: Turska, Austrija i Nemačka. Od početka godine već smo ugostili i predstavnike vodećih medijskih kuća Nemačke i Austrije, te smo i na ovaj način prisutni u medijima poput nemačkog visokotiražnog „Die Welt“-a, i austrijskog „Salzburger Nachrichten”.\nDirektorka Turističke organizacije opštine Sremski Karlovci (TOOSK), Jasmina Beljan Iskrin, na početku je stavila akcenat na novine u turističkoj ponudi Sremskih Karlovaca:\n„Pre svega, zadovoljstvo mi je da istaknem da je Turistička organizacija u saradnji sa partnerima od ove sezone uvela objedinjenu ulaznicu. Objedinjena ulazica podrazumeva vođenu turu uz ulaske u Karlovačku gimnaziju, Sabornu crkvu, Patrijaršijski dvor i Karlovačku Bogosloviju. Cene ulaznica za organizovane grupe su 350 dinara za decu i 500 za odrasle posetioce.“\nTO Sremski Karlovci uvela je novi festival u kalendar događaja „Karlovački letnji festival“, tako da nas u toku jula i avgusta očekuje niz umetničkih događaja na različitim lokacijama u Sremskim Karlovcima – muzičkih, likovnih, grafičkih, pesničkih i drugih stvaralačkih sadržaja. Pre toga, u maju i junu očekuje nas izložba „Iz ženskog ugla“ posvećena ženama koje su stvarale na ovim prostorima, a u sklopu luka „Heroine“ Evropske prestonice kulture .


VUČIĆ SPREMAN DA IDE NA POLIGRAF | Hayat.ba\nVUČIĆ SPREMAN DA IDE NA POLIGRAF\nPredsjednik Srbije Aleksandar Vučić izjavio je sinoć da je apsolutno spreman da ide na poligraf u bilo kom momentu i da odgovori na sva pitanja u vezi sa Jovanjicom, ali je ponovo zatražio odgovor od Dragana Ðilasa, na, kako je rekao, konkretno pitanje, da li ima račune na Mauricijusu i u Švicarskoj.\nNeću da tražim razloge, ja ću da pozovem sve vas, dovedite kog poligrafistu hoćete iz bilo koje zemlje i na svako pitanje za Jovanjicu ću da odgovorim”, poručio je Vučić za tv Pink iz Abu Dabija.\nOn je dodao da je spreman da to učini bilo kada i da neće da pije sedative, niti da nalazi medicinske izgovore.\nDa li stvarno mislite da je moguće da je šef države umešan u ubistvo Olivera Ivanovića, u ovo ili ono. Nisam imao veze, ali se oni nakače na nesto, jer nemaju pojma sa politikom”, rekao je Vučić dodajući da ih pusti da dođu do te teme, da bi se vidjelo kakvi su lažovi.\nOn je rekao da će na poligrafu na sve da odgovori, koga je zvao, vidio, da li je uzeo neki dinar…\nSve ću da odgovorim. To je fer i odgovorno, ali posle ćemo tražiti napuštanje političke scene od onih koji su lagali naciju već više meseci”, istakao je.\nDodao je i da nisu važni mediji koji zatrpavaju lažima, jer stvari isplivaju na kraju, kao za Ivanovića, Daku Davidovića, o svim lažima koje su postojale, izmišljenim aferama, kaže on.


Savet ruskih stručnjaka: Manje gledajte vesti o virusu korona - Sputnjik Srbija\n11:21 24 Novembar 2020\n09:23 01.04.2020 Preuzmite kraći link\nFederalna agencija Rusije za fitosanitarni nadzor (Rospotrebnadzor) zbog pandemije KOVID-19 savetovala je građane da manje gledaju vesti o pandemiji virusa korona ukoliko te informacije loše utiču na njihovo psihološko stanje.\n„Ne pušite, ne pijte alkohol, ne upotrebljavajte psihoaktivne supstance da biste ugušili svoje emocije. Ako su one prejake, potražite medicinsku ili psihološku pomoć. Pripremite unapred plan gde i kome ćete se obratiti... Ako ste vi ili članovi vaše porodice zabrinuti zbog izveštaja u medijima, provodite manje vremena gledajući ih ili slušajući“, navodi se u na sajtu agencije.\nStručnjaci Rospotrebnadzora savetuju onima koji ostaju kod kuće da ne zaborave na zdrav način života: pravilnu ishranu, san, vežbanje i komunikaciju sa rodbinom i prijateljima kod kuće, telefonom ili preko interneta.\nAgencija je takođe savetovala građane da se upoznaju sa informacijama koje mogu da pomognu u preduzimanju razumnih mera predostrožnosti. Treba koristiti samo kompetentne izvore informacija: na primer, sajt Svetske zdravstvene organizacije (SZO) ili lokalnih zdravstvenih institucija.\n„Epidemija KOVID-19 narušila je uobičajeni način života, ali je otvorila i nove mogućnosti. Sada možete više razgovarati jedni sa drugima telefonom i putem video-veze, pokazivati više pažnje i osetljivosti prema svojim najbližima, shvatajući da svaka osoba ima svoje jedinstvene psihološke potrebe“, navodi se u saopštenju.\nSvetska zdravstvena organizacija proglasila je 11. marta pandemiju nove koronavirusne infekcije KOVID-19 koja je do sada zahvatila 180 zemalja sveta. Prema poslednjim podacima, u svetu je zabeleženo više od 860 hiljada slučajeva zaraze, od kojih se 178 hiljda izlečilo, a umrlo više od 42 hiljade ljudi.\nPandemija uživo: Raste broj obolelih, najteže u Americi\nRusija, kovid 19, koronavirus


Da li je Radoica Milosavljević imao pravo da učestvuje u licitaciji za RTV Pančevo? | 013 info\nDa li je Radoica Milosavljević imao pravo da učestvuje u licitaciji za RTV Pančevo?\nNUNS\tUto, 06/10/2015 - 21:30\nNezavisno udruženje novinara Srbije traži od Agencije za privatizaciju da u što kraćem roku preispita da li je Radoica Milosavljević mogao da učestvuje u u privatizaciji medija.\nEntertainment media group tvrdi da je Radojica Milosavljević, koji je na aukciji ponudio najvišu cenu, osuđivan za krivična dela za koja je zaprećena kazna od pet ili više godina zatvora što automatski znači, prema članu 12 Zakona o privatizaciji, da nije mogao da učestvuje u postupku prodaje RTV Pančevo, kao ni ostalih medija koje je u međuvremenu kupio.\nU ovom članu Zakona o privatizaciji se kaže da kupac ne može biti “fizičko lice koje je osuđivano za krivična dela protiv života i tela, krivična dela protiv imovine, krivična dela protiv privrede, krivična dela protiv službene dužnosti, krivična dela protiv zdravlja ljudi i krivična dela protiv javnog reda i mira, za koja je zaprećena kazna zatvora od pet godina ili teža kazna ili protiv koga je pokrenut krivični postupak za ta krivična dela”.\n"Entertainment medija grupa tvrdi da je Radoica Milosavljević, koji je na aukciji ponudio najvišu cenu, osuđivan za krivična dela za koja je zaprećena kazna od pet ili više godina zatvora, što automatski znači, prema članu 12 Zakona o privatizaciji, da nije mogao da učestvuje u postupku prodaje RTV Pančevo, kao ni ostalih medija koje je u međuvremenu kupio", navodi se u saopštenju NUNS-a.\nRadoica Milosavljević je izjavio da nikada nije osuđen na kaznu od četiri godine zatvora, već je kao predsednik FK Napredak 1978. godine osuđen na 16 meseci.\nU dopisu “Entertainment media group”, navodi se, međutim, da je Radoica Milosavljević na osnovu uverenja iz Policijske uprave u Kruševcu,broj: 235-1/1828/15 od 30. jula 2015. godine osuđivan je za krivična dela iz člana 242. stav 1., 248. stav 1., i 252. stav 1. zakona. Za svako od od ovih krivičnih dela, ističe se u prigovoru Agenciji za privatizaciju, zaprećena kazna je pet godina zatvora što je diskvalificirajući faktor za učešće u privatizaciji.


Američka obaveštajna zajednica optužila FSB za trovanje Navaljnog - Sputnjik Srbija\n17:02 20 April 2021\nAmerička obaveštajna zajednica optužila FSB za trovanje Navaljnog\n17:25 02.03.2021 Preuzmite kraći link\nAmerička obaveštajna zajednica „sa velikom sigurnošću“ smatra da iza trovanja ruskog opozicionara Alekseja Navaljnog stoji ruska Federalna služba bezbednosti (FSB), izjavio je visoki predstavnik američke administracije.\n„Obaveštajna zajednica sa velikom sigurnošću smatra da su pripadnici ruske Federalne službe bezbednosti upotrebili nervni agens 'Novičok' kako bi otrovali ruskog opozicionog lidera Alekseja Navaljnog“, rekao je on.\nKomentarišući ovu vest, zamenik šefa Međunarodnog komiteta Saveta federacije, general FSB-a Vladimir Džabarov je istakao da je Rusija, za razliku od SAD, uništila zalihe hemijskog oružja, što je potvrdila i Organizacija za zabranu hemijskog oružja.\n„Za šta da se kažnjava FSB? Nema ni sudske presude ni istrage. Drugi dan nakon što je prevezen u Nemačku Navaljni je već šetao bolničkim hodnicima, a sedmicu dana kasnije je već šetao Berlinom. I uz sve to nam kažu da je navodno otrovan 'Novičokom'“, podseća Džabarov.\nPrema njegovim rečima, Rusija treba oštro da odgovori na sankcije SAD.\n„Vašington je prešao sve granice dozvoljenog. Stiče se utisak da im je više svejedno šta je izgovor, samo da se uvedu sankcije“, istakao je on.\nDžabarov sumnja da će „nova administracija Bele kuće nadmašiti prethodnu“. Prema njegovim rečima, tim Džoa Bajdena brine destabilizacija situacije u SAD.\n„Zbog toga će se aktuelna administracija Bele kuće potruditi da skrene pažnju na 'spoljne pretnje', sankcije protiv Rusije“, konstatuje senator.\nPodsetimo, Evropska unija danas je prvi put uvela sankcije u okviru novog globalnog režima za kršenje ljudskih prava protiv četvorice ruskih državljana zbog hapšenja Alekseja Navaljnog.\nPredstavnica američke administracije je nešto kasnije saopštila da i SAD uvode sankcije protiv sedam činovnika ruske vlade zbog situacije sa Aleksejem Navaljnim.\nnavaljni, FSB, Rusija, američka obaveštajna služba


Jubilej popularizacije nauke | Belle Amie\n11:43, 20. 03. 2018 Urednik Društvo, Niš 0\nVeć tradicionalno desetu godinu zaredom, poslednji petak i subota marta meseca rezervisani su za festival koji svoje postojanje i realizaciju duguje vrednim učenicima gimnazije „Svetozar Marković“ i njihovim profesorima. I ove godine, 30. i 31. marta u holu Elektronskog fakulteta u Nišu održaće se festival „Nauk nije bauk“ na kome će se od 10 do 19 časova veličati nauka, inovacije, ali i mladost i entuzijazam.\nAko je verovati iskustvu prethodnih godina, kada je festival posetilo preko 20.000 ljudi, što iz zemlje, što iz zemalja regiona, i ove godine možemo očekivati veliki broj posetilaca. Tim pre što i ove godine broj izlagača na postavkama prelazi 1.000”, kažu organizatori Festivala u Gimnaziji “Svetozar Marković” u Nišu.\nElektronski fakultet NišNauk nije bauk\n[VIDEO] Otvoren festival “Nauk nij...


Fajnenšel tajms: Desetine hiljada građana Srbije u antivladinom protestu; Zapadne diplomate smatraju da su Beograd i Vučić okosnica stabilnosti Zapadnog Balkana | Hronika\nPočetna strana > Hronika > Fajnenšel tajms: Desetine hiljada građana Srbije u antivladinom protestu; Zapadne diplomate smatraju da su Beograd i Vučić okosnica stabilnosti Zapadnog Balkana\nFajnenšel tajms: Desetine hiljada građana Srbije u antivladinom protestu; Zapadne diplomate smatraju da su Beograd i Vučić okosnica stabilnosti Zapadnog Balkana\nNekoliko desetina hiljada Srba marširalo je kroz Beograd u subotu po treći put protestujući protiv sve jače autokratske vladavine predsednika Srbije Aleksandra Vučića, piše britanski list Fajnenšel tajms.\nDemonstrati su nosili natpise na kojima je pisalo Počelo je (otpor), a neki su nosili žute prsluke, kao pozdrav demonstratima u takvim prslucima (gilets jaunes) u Francuskoj, piše britanski list koji dodaje da je na prslucima koje su nosili građani u Beogradu pisalo "Jedan od pet miliona".\nTaj natpis se odnosi na Vučićev komentar o prošlonedeljnim protestima da i da čak pet miliona ljudi izađe na ulice, on neće popustiti pred zahtevima opozicije da se reformišu izborna pravila i pojača sloboda medija, objašnjava list.\nSrbija ima oko sedam miliona stanovnika, dodaje se u tekstu. Demonstracije su okupile šarenu koaliciju desničarskih radikala i posvećenih levičara, isto kao u Mađarskoj, piše Fajnenšel tajms. Te grupe tvrde da Vučić samo što nije konsolidovao kontrolu nad sudovima, medijima i službama bezbednosti, a najavile su pred protest da će bojkotovati izbore sve do ispunjenja njihovih zahteva za poštenim glasanjem, dodaje se u izveštaju.\n"Strah od represije režima je počeo da se topi", izjavio je za FT telefonom sa protesta lider Narodne stranke Vuk Jeremić i dodao: "Od sada više nema povratka – duh slobode je izašao iz boce".\nDemonstranti su, prenosi FT, šetali do sedišta javnog servisa Srbije - RTS, tražeći da se "dozvoli opoziciji da izrazi svoje stavove i da se tako da glas drugim političkim stavovima (koji nisu na strani vlasti)", kako je to napisao Savez u saopštenju.\nOrganizatori su procenili da je protest prošle subote bio najveći do sada, na kome je između 35.000 i 40.000 ljudi izašlo na ulice, prenosi list.\nFT podseća da je su protesti počeli pre tri nedelje pošto su političara Borka Stefanovića prebili nasilnici naoružani bokserima na skupu opozicije u Kruševcu. Opozicioni Savez za Srbiju je, dodaje se, za to nasilje okrivio "najprljaviji lov na veštice koji režim Aleksandra Vučića sprovodi svakodnevno protiv političkih protivnika".\nHiljade ljudi je izašlo na ulicu sledećeg dana pod sloganom "Stop krvavim košuljama", navodi se u tekstu u kom se podseća i da je Vučić javno osudio napad na Stefanovića i odbacio optužbe koje su protiv njega izneli politički protivnici. "Možete da pobedite samo na izborima i kada to uradite, ispunite obećanja koja ste dali narodu, ali mene nećete naterati da bilo šta uradim i zbog toga sam drugačiji od drugih", izjavio je Vučić posle prošlonedeljnih protesta, prenosi FT.\nList navodi da je Vučić reformisani ekstremni nacionalista koji je bio ministar informisanja kod Slobodana Milošević, a da se sada nada da će uvesti Srbiju u Evropsku uniju. On je, podseća FT, na vlasti od 2012, prvo kao premijer, pre nego što je izabran za predsednika u aprilu 2017.\nBes zbog njegove pobede u prvom krugu protiv 10 protivnika je na ulice izvelo desetine hiljada ljudi koji su protestovali dva meseca pre nego što se protest istopio, dodaje se u tekstu FT.\nList podseća da je OEBS tada saopštio da je došlo do podrivanja izbornih uslova zbog pristrasnog izveštavanja medija, neprikladne prednosti vlasti i mešanja zvaničnih aktivnosti sa onima u kampanji.\nMeđutim, kao i u susednoj Mađarskoj, opozicija je bila rascepkana i bilo je malo kredibilnih izazivača, piše Fajnenšel tajms koji naglašava to da je šaljivi kandidat (Ljubiša Preletačević Beli) osvojio treći najveći broj glasova na predsedničkim izborima 2017, osvojivši devet odsto glasova.\nEU je u nedavnom izveštaju navela da je poboljšavanje "situacije u pogledu slobode izražavanja i slobode medija" uslov za članstvo u Uniji dok je Evropska komisija ocenila da model za finansiranje dva javna servisa "ostavlja prostora za politički uticaj", navodi se u tekstu.\nZapadne diplomate smatraju da su Beograd i Vučić okosnica stabilnosti Zapadnog Balkana i nadaju se da će Srbija postići sporazum sa svojom nekadašnjim pokrajinom Kosovom i da će Vučić smiriti Milorada Dodika, separatističkog srpskog člana tročlanog predsedništva Bosne i Hercegovine, zaključuje Fajnenšel tajms.


Medveđa dobija Street Workout park - juGmedia\nU kabinetu Ministra omladine i sporta Vanje Udovičića, u utorak je održan konstruktivan sastanak sa predstavnicima opštine Medveđa na čelu sa predsednikom te opštine Nebojšom Arsićem, a pored njih, sastanku su prisustvovali i državni sekretar Predrag Peruničić I bivši vaterpolista i selektor reprezentacije Srbije Dejan Udovičić.\nNa sastanku se razgovaralo o daljem planu unapređenja sportske infrastrukture, o čemu je bilo reči i prilikom nedavne posete ministara u Vladi Republike Srbije opštini Medveđa.\nDogovoreno je da Medveđa učestvuje na konkursu Ministarstva omladine i sporta u 2019. godini sa projektom izgradnje “street workout” parka u zoni C4, kao i da do kraja aprila bude spremljena i predata na uvid Ministarstvu omladine i sporta kompletna projektna dokumentacija rekonstrukcije terena za mali fudbal, koji je u sklopu Predškolske ustanove ”Mladost”, kako bi isti bio finansiran u toku sledeće godine.\nVraćanje otete imovine: Leskovčani i Nišlije u vrhu tabele\nMinus na jugu Srbije\nPREMA podacima Republičkog hidrometeorološkog zavoda na jugu Srbije osvanilo je hladno prolećno jetro sa temperaturama i ispod nule. (više…)\nmicko na Neki Leskovčani i dalje tvrde da je voda iz česama žuta s ukusom ustajalosti


Objavljen konkurs za direktora Tanjuga\nIzvor: Radio Televizija Vojvodine, 01.Apr.2009, 11:37\nBEOGRAD - Konkurs za izbor direktora Javnog preduzeća Novinska agencija Tanjug objavljen je danas u dnevnom listu "Politika", a rok za podnošenje prijava je 15 dana od dana objavljivanja konkursa.\nZa direktora nacionalne novinske agencije može biti imenovano lice koje, pored zakonom propisanih uslova, ima visoku stručnu spremu, najmanje deset godina radnog staža, poseduje organizatorske sposobnosti i osećaj za timski rad i zna engleski jezik.\nPrednost >> Pročitaj celu vest na sajtu Radio Televizija Vojvodine << će imati kandidati sa iskustvom na rukovodećim mestima, a naročito u oblasti medija, stoji u konkursu.\nObaveze direktora Tanjuga su precizirane Zakonom o Tanjugu i Statutom agencije, koji predviđaju organizovanje i vođenje poslovanja agencije, predlaganje poslovne i uređivačke politike i programske koncepcije.\nIzabranog kandidata, prema Zakonu o Tanjugu, treba imenovanjem da potvrdi Vlada Srbije.\nTanjug od polovine juna 2008. godine, kada je prethodni direktor podneo ostavku, nema direktora.


Sve publikacije, Policija štampa za sve pare\nVaša lokacija / Beogradski centar za bezbednosnu politiku / Publikacije / Sve publikacije / Policija štampa za sve pare /\nBroj preuzimanja: 577\nMilan Stefanović iz Centra za razvoj građanskog društva PROTECTA analizirao je celokupan proces javne nabavke tonera za štampače koju je 2015. godine iz više pokušaja sprovelo Ministarstvo unutrašnjih poslova Republike Srbije (MUP).\nStudija slučaja ukazuje na niz nesvrsishodnih odluka u planiranju, sprovođenju i izvršenju nabavke, zbog kojih je MUP godinu dana funkcionisao bez tonera.\nMUP je u početku zahtevao od ponuđača da obezbede sertifikate o originalnosti ponuđenih tonera koje mogu pružiti samo proizvođači i ovlašćeni distributeri i na taj način neopravdano suzio opseg potencijalnih ponuđača i narušio načelo konkuretnosti. Ipak, ako se u obzir uzme to da su neorginalni toneri (refabrikovani ili kompatibilni) koji zadovoljavaju propisane standarde i do 60% jeftiniji, onda se potencijalna ušteda kreće od 300 do 600 hiljada evra. Osim toga, MUP je snosio i dodatne troškove u iznosu od 240 hiljada dinara za postupak pred Republičkom komisijom za zaštitu prava u postupcima javnih nabavki koja je u dva navrata poništavala, odnosno obustavljala postupak javne nabavke. Povrh svega, zbog nestašice tonera zaposlenima u MUP-u je otežan rad skoro godinu dana, a naročito je bio ugrožen rad na izdavanju dokumenata građana (ličnih karata, pasoša, vozačkih dozvola itd).\nStudija slučaja ustanovljava da se MUP tokom analizirane nabavke oglušio o gotovo sva načela javnih nabavki, ali i da je konačno unapredio svoju praksu. Ipak, ovaj proces unapređenja bio je dugačak i nevrsishodan. MUP je pokazao da uči na svojim greškama, ali i da određene greške ponavlja iz jedne u drugu javnu nabavku.\nNa kraju rada, autor daje niz preporuka za unapređenje svrsishodnosti javnih nabavki u Ministarstvu unutrašnjih poslova, ali i drugim državnim organima. Autor naročito ukazuje na potrebu da država ohrabri javne institucije ka angažovanju lokalnih reciklažnih i reparirajućih malih preduzeća čime bi se postigla ekološka, razvojna i platno-bilansna dobit.\nTagovi: policija, javne nabavke, svrsishodnost javnih nabavki, Mup Srbije, PRO-CURE


Вучић и 5 премијера код Федерике Могерини: О чему су причали?\nVučić i 5 premijera kod Federike Mogerini: O čemu su pričali?\nU zgradi Evropske službe za spoljne poslove (EEAS) u Briselu održana je neformalna večera visoke predstavnice EU za spoljnu politiku i bezbednost Federike Mogerini sa premijerima zapadnobalkanske šestorke, među kojima je i premijer Srbije Aleksandar Vučić.\nPredsednik Vlade Srbije Aleksandar Vučić rekao je posle sastanka, da su lideri Zapadnog Balkana razumeli potrebu za održanjem i očuvanjem mira i stabilnosti.\nVučić je naveo da je razgovor sa Federikom Mogerini bio konstruktivan i da je protekao u dobrom tonu.\n– Čini mi se da smo dobro razumeli da nam je posao da očuvamo mir i stabilnost, da napredujemo na našem evropskom putu i da međusobno sarađujemo. Ono što je za mene značajno jeste da sam ponovio ideju o stvaranju jedinstvene ekonomske zone odnosno jedinstvenog tržišta za Zapadni Balkan – poručio je Vućić.\nPrema njegovim rečima, to nije lako i jednostavno, ali jeste preduslov za veći privredni rast, više investicija, za smanjenje trškova, brži promet robe kapitala i ljudi preko naših teritorija.\n– To nije zamena za evropski put, ali je bolje da imate tržište od 20 miliona nego od jednog do osam milona koliko ima Srbija – dodao je Vučić.\nNećemo da guramo pod tepih\nPremijer Srbije je naglasio da se sa kolegama iz regiona dogovorio da se o konkretnim problemima razgovara, da se „stvari ne stavljaju pod tepih“ i da lideri u regionu urade sve kako bi obezbedili da ljudi na Zapadnom Balkanu budu spokojniji. On je izneo nadu da će ovakvih sastanaka biti još i u Briselu, ali i na teritoriji Zapadnog Balkana.\n– Još jedanput sam kandidovao i dobio široku podršku da u nastavku Berlinske konferencije, posle Trsta, sledeći domaćin bude Niš. Mislim da su svi lideri Zapadnog Balkan za to. Ostaje samo da se EU saglasi – poručio je srpski premijer.\nRadnik srpske ambasade nije počinio zločin\nVučić je rekao da je razgovarao sa mandatarom za sastav makedonske vlade Zoranom Zaevim, koji mu je prišao i da je u korektnom razgovoru na neki način došlo do razjašnjenja nekih izjava koje su date u toku kampanje u Makedoniji, kao i da su se složili da će jačati odnose dve zemlje.\n– Zaev je bio korektan večeras. Ja ne želim da govori o privatnim odnosima. Želimo da imamo dobre odnose sa Makedonijom i imaćemo ih – poručio je Vučić i dodao da nije čuo da je radnik srpske ambasade u Skoplju koji se pojavio u Sobranju „učestvovao u organizovanju ili počinio krivično delo“.\nSamo Rama neformalan\nLideri zemalja regiona bili su pozvani na neformalan razgovor, a pojedini su se tako i obukli. Naime, premijer Albanije Edi Rama stigao je u „malo opuštenijem“ izdanju – na sebi je imao majicu, obuo je patike. Ipak, sudeći prema fotografijama, ostao je „usamljen“ u ležernom stilu. Ostali premijeri bili su „klasično“ obučeni.\nUpitan za evropsku perspektivu regiona, premijer Srbije kaže da je veći skeptik od crnogorskog premijera koji je večeras izjavio da Crnu Goru vidi u EU za pet godina.\nVučić kaže da region mora da bude na evropskom putu i jača prvenstveno vladavinu prva i ekonomiju, ali i da se međusobno sarađuje na Zapadnom Balkanu.\n– Ne mislim da region treba da čeka, već mora da ide napred politički i ekonomski i da se izbegnu svi problemi, nesuglasice i eventualni sukobi. Ako to uradimo onda da li ćete biti u EU 2020. 2022. ili 2024. i nije više apsolutno najvažnije pitanje – zaključio je Vučić posle satanka sa premijerima zemalja Zapadnog Balkana u Briselu.\nMogerinijeva: Potvrđena posvećenost radu na evrointegracijama\nVisoka predstavnica EU za spoljnu politiku i bezbednost Federika Mogerini saopštila je da su svi prisutni na neformalnoj večeri u Briselu potvrdili punu posvećenost nastavku rada u pravcu procesa evrointegracija, kao što je to potvrdila i EU u martu ove godine na Evropskom savetu.\nPrisutni su ponovili svoju rešenost i snažan zajednički interes za jačanje saradnje i ostvarivanje opipljivih rezultata u životima građana regiona, navodi se u saopštenju objavljenom na sajtu visoke predstavnice EU za spoljnu politiku i bezbednost.\nOni su naglasili i svoju posvećenost dobrosusedskim odnosima i produbljivanju regionalnog razumevanja, kroz uzajamno poštovanje i saradnju.\nMogerini je ohrabrila šest premijera da ubrzaju rad neophodan kako bi se ispunila očekivanja njihovih građana i da bi se približili budućnosti u EU, navodi se u saopštenju.\nNeformalnoj večeri su, pored predsednika Vlade Srbije, prisustvovali premijer Crne Gore Duško Marković, Kosova Isa Mustafa, predsednik Saveta ministara BiH Denis Zvizdić, premijer Albanije Edi Rama i mandatar za sastav nove makedonske Vlade Zoran Zaev.\nSkupu su prethodili su bilateralni sastanci šefice diplomatije EU sa premijerima Zapadnog Balkana.


Budžet Opštine Petrovo za prvih šest mjeseci u deficitu za 22.667 KM – Glas Regije\nBudžet Opštine Petrovo za prvih šest mjeseci u deficitu za 22.667 KM\nPETROVO – Odbornici Skupštine opštine Petrovo usvojili su danas odluku o izvršenju budžeta za šest mjeseci ove godine, prema kojem je ostvaren deficit u iznosu od 22.667 KM, saopšteno je iz Opštinske uprave.\nOd prvog januara do 30. juna ukupni budžetski prihodi i primici bili su 1.099.663 KM ili 42,58 odsto od planiranih sredstava za ovu godinu, a ukupna budžetska potrošnja iznosila je 1.122.330 KM , što je za 6,55 odsto manje od plana.\nNačelnik opštine Ozren Petković kao razlog za manjak prihoda u odnosu na rashode naveo je slabije punjenje budžeta od indirektnih poreza u prvoj polovini godine, naglasivši da se situacija već popravila i da će kraj godine biti bez deficita.\nOdbornici su jednoglasno donijeli novi Statut ove opštine, kojim je usklađen sa zakonima o lokalnoj samoupravi i o službenicima i namještenicima u organima jedinice lokalne samouprave.\nJedna od izmjena u Statutu jeste da će se obavljanje stručnih i administrativnih poslova za potrebe Skupštine opštine vršiti u Opštinskoj upravi, jer, prema novom Zakonu o lokalnoj samoupravi, opština Petrovo ne ispunjava uslove za postojanje Stručne službe Skupštine opštine.\nPrema Programu korištenja podsticajnih sredstava za proizvodnju krastavca kornišon u ovoj godini, koji je donesen jednoglasno, za svaki kilogram proizvedenih i predatih kornišona u organizovanoj proizvodnji i otkupu poljoprivrednici će iz budžeta opštini dobiti podsticaj od 0,05 KM.\nOdbornici su na ovom zasjedanju donijeli odluke o odobravanju grantova u iznosu od 15.000 KM Fudbalskom klubu /FK/ “Ozren”, 3.000 KM FK “Zvijezda” i 10.000 KM Domu zdravlja “Ozren”.\nLokalna Skupština donijela je odluku o raspisivanju javnog konkursa za izbor i imenovanje direktora i Upravnog odbora Doma zdravlja “Ozren” kao i Upravnog odbora Centra za socijalni rad, kojima u posljednjem kvartalu ističe mandat.\nDanašnje skupštinsko zasjedanje započelo je minutom ćutanja, čime su odbornici odali počast dugogodišnjem odborniku Jugoslavu Jokiću, tragično nastradalom 26. avgusta.\n(IZVOR: SRNA/FOTO: Arhvia)\n« Teslićanin otuđio novac prikupljen u humanitarnoj akciji za liječenje…\nPovratnici još čekaju donacije za obnovu kuća »\n10. Decembra 2018., 10:13


Atoyan: Čeka se funkcionalno Ministarstvo finansija FBiH - Klix.ba\nAtoyan: Čeka se funkcionalno Ministarstvo finansija FBiH\n14.1.2014. u 14:46\nRezidentni predstavnik MMF-a u BiH Ruben Atoyan izjavio je Srni da zakazivanje sjednice Izvršnog odbora ove finansijske institucije na kojoj bi bilo razgovarano o nastavku kreditnog aranžmana sa BiH zavisi od postojanja funkcionalnog Ministarstva finansija Federacije BiH.\nPodsjećajući da je otkazana sjednica Izvršnog odbora MMF-a na kojoj su 22. januara trebalo da budu razmatrani pismo namjere i zahtjev BiH za nastavak kreditnog aranžmana, Atoyan je rekao da datum nove sjednice još nije određen.\n"Datum nove sjednice Izvršnog odbora MMF-a još nije određen i zakazivanje zavisi od postojanja potpuno funkcionalnog Ministarstva finansija Federacije BiH", rekao je Atoyan.\nPrema njegovim riječima, u slučaju da ne bude riješen problem nastao smjenom ministra finansija FBiH, postoji rizik da Izvršni odbor MMF-a tokom januara, iako je to ranije bilo planirano, ne razmatra peti pregled u okviru stand-by aranžmana, uključujući i zahtjev vlasti BiH za produžetak i povećanje tekućeg aranžmana.\nAtoyan je objasnio da pismo namjere BiH još nije finalizovano, jer nedostaje potpis federalnog ministra finansija, te da ga, shodno tome, Misija MMF-a u BiH nije uputila u sjedište Fonda u Washingtonu.\n"Tek onda kada je pismo finalizovano, upućuje se u Washington", precizirao je Atoyan.\nOn je naveo da svi članovi Fiskalnog vijeća BiH potpisuju pismo namjere, kojim potvrđuju opredijeljenost zemlje i njenih sastavnih dijelova za provođenje ekonomskih politika koje MMF podržava u okviru stand-by aranžmana, te ga upućuju MMF-u.\n"Za provođenje ovih politika, uključujući i izvršenje Budžeta FBiH za 2014. godinu, od presudne je važnosti potpuno funkcionalno Ministarstvo finansija Federacije BiH. Nadamo se brzom rješenju trenutnog zastoja i nastavljamo pažljivo pratiti situaciju", zaključio je Atoyan.\nPismo namjere potpisali su i Misiji MMF-a u BiH do sada dostavili svi članovi Fiskalnog vijeća BiH, osim federalnog ministra finansija Ante Krajine.\nPredsjednik FBiH Živko Budimir smijenio je 3. januara Krajinu sa mjesta ministra finansija, a ovaj problem do danas nije riješen.\nRuben Atoyan Federalno ministarstvo finansija\nBivši direktor sarajevskog preduzeća "Tržnice" nije štedio: Kupovao "službene" parfeme, sanke, čarape ...\nVlada FBiH: Fizički osigurati objekt Hastahane u Sarajevu\n14.01.2014. u 14:52\n14.01.2014. u 14:34


Montenegro airlines, Montenegro erlajnz, Montenegro erlajns, Foto: Luka Zeković\n21.11.2018. 20:37h Ažurirano: 21.11.2018. 20:37h\n“Iako se radi o preduzeću koje je u većinskom vlasništvu države MA spada u kategoriju visokorizičnih poreskih obveznika, imajući u vidu iznos neizmirenih poreskih obaveza, koje istog kategorišu kao najvećeg poreskog dužnika u Crnoj Gori. Zbog toga PU posebno prati rad ovog obveznika, a isti je predmet inspekcijskog nadzora u skladu sa godišnjim planovima kontrola. Međutim, imajući u vidu da na sprovođenje kontrola utiču i operativna saznanja koja PU dobija o radu pojedinačnih obveznika, poput objavljenih navoda o podjeli besplatnih karata fizičkim licima to će se i ovi aspekti uzeti u obzir prilikom planiranja narednog postupka inspekcijskog nadzora kod MA”, rečeno je “Vijestima” zvanično iz Poreske uprave.\n“Vijesti” su prošle sedmice objavile nezvanične informacije da Ministarstvo saobraćaja, ACG i MA godinama imaju dogovor da zaposleni u Aerodromima i Ministarstvu imaju pravo na besplatne karte kod MA, a da se kasnije za iznos tih karata smanjuje dug aviokompanije prema ACG. Zaposleni u Aerodromima su po ovom osnovu dobijali deset za njih besplatnih karata, dok na toliko imaju pravo i zaposleni u MA. Iz PU su kazali da su u skladu sa zakonim koji regulišu oporezivanje, nadležni za praćenje regularnosti poslovanja poreskih obveznika sa aspekta ispunjavnja poreskih obaveza, te se samo sa tog aspekta bavi pitanjima poslovnih politika kompanija, a u čiji domen spada i pitanje dodjele besplatnih karata.\n“Kada je u pitanju poreski tretman ovog pitanja, naglašavamo da Zakon o porezu na dohodak fizičkih lica, koji prepoznaje vrste oporezivog dohotka, u članu 14 stav 4 propisuje da se ličnim primanjima smatraju i primanja ostvarena u obliku bonova, novčanih potvrda, akcija ili robe, činjenjem ili pružanjem pogodnosti, opraštanjem duga, kao i pokrivanjem rashoda poreskog obveznika novčanom naknadom ili neposrednim plaćanjem. Samim tim, i dodjela besplatnih karata ili bilo kojih drugih dobara zaposlenima podliježe oporezivanju porezom na dohodak fizičkih lica, koji bi u ime zaposlenog trebalo da obračuna, odbije i uplati poslodavac, u konkretnom slučaju MA”, rekl isu u PU.\nNa pitanje “Vijesti” da li bi zaposleni u ACG koji je dobio besplatne karte na njihovu vrijednost trebalo da plati porez na dohodak, iz PU su objasnili da kada je u pitanju poreski tretman dodjele karata kompanije MA zaposlenim kompanije ACG isti je odgovor kao i za zaposlene u MA.\nDug se može smanjiti samo u skladu sa zakonom\n“Vijesti” su pitale PU da li ACG mogu svojim zaposlenima dijeliti za njih besplatne avio-karte MA a da zatim za taj iznos smanjuju dug MA prema ACG. “Naglašavamo da se sa stanovišta PU neizmirena poreska potraživanja, odnosno poreski dug, bilo kojeg poreskog obveznika, uključujući MA može umanjiti isključivo primjenom mehanizama propisanih Zakonom o poreskoj administraciji. Za odgovor na pitanje vezano za detaljne odredbe aranžmana dodjele besplatnih karata, koji prema vašim navodima, postoji na nivou Ministarstva saobraćaja i kompanije ACG i MA, kao i za eventualne implikacije na međusobna potraživanja između navedenih lica, upućujemo vas na pomenute institucije”, kazali su u PU. Iz Ministarstva i ove dvije kompanije nijesu odgovorili na pitanja “Vijesti”.\nAerodromi Crne GoreMontenegro erlajnzPoreska uprava


Prokupački festival kratkog filma u Beogradu - Top Novosti\nNaslovna Čuvari kulture Prokupački festival kratkog filma u Beogradu\nProkupački festival kratkog filma u Beogradu\nProkupački festival kratkog filma pod pokroviteljstvom Ministarstva kulture Republike Srbije u saradnji sa opštinom Prokuplje sinoć je zatvorio Edu zonu u okviru Mikser festivala u Beogradu.\nOva prilika je iskorišćena da se beogradskoj publici prikazu najbolji filmovi sa festivala, ali i da se uruče neke od nagrada.\nDirektor festivala, Žikica Jovanović je uručio nagradu Milanu Lučiću iz Britanske ambasade, koji je primio ovo specijalno priznanje u ime Beksi Busha za eksperimentalno – animirani film “Mend and make do”.\n– Drago mi je da sam danas ovde i da sam primio nagradu u ime britanskog autora. Još više mi je drago i više sam se obradovao što se u jednom malom mestu organizuje međunarodni filmski festival. Britanska ambasada je spremna da pomogne buduća izdanja festivala, jer ovakvu inicijativu ovih mladih ljudi trebamo svi da podržimo, istakao je predstavnik Britanske ambasade.\nPored Dejana Dabića, predsednika žirija i Žikice Jovanovića, direktora Festivala događaju je prisustvovao i naš proslavljeni reditelj Miroslav Bata Petrovic, direktor Fiks Foks produkcije čiji film “Laus” je mogla videti i prokupačka publika.\n– Meni je posebno drago kada se organizuju festivali van Beograda. Ovim ljudima svaka čast i neka nastave i dalje da se bore i Prokuplju pruže šansu da vide najbolja svetska ostvarenja daleko od Beograda. Prokupački festival kratkog filma ima fantastičan program i treba ga svako pogledati, istakao je Bata Petrović na ovoj reviji.\nOvom prilikom, Žikica Jovanović je obećao da će ove filmove prikazati na što više mesta u Srbiji, ali i u regionu, jer je program izuzetno kvalitetan i treba ga svako pogledati. Pored toga, trudiće se da svako naredno izdanje festivala donese nešto novo i bude zanimljivo prokupačkoj publici.


Povećanje digitalne pismenosti kod žena u ruralnim sredinama – Sandzaklive.rs\nRegionalna građanska alijansa, nevladina organizacija sa sedištem u Beogradu, započela je početkom marta realizaciju četvoromesečnog projekta „Povećanje digitalne pismenosti u ruralnim sredinama, korak ka povećanju ekonomskog prosperiteta tih sredina“.\n„Sam projekat usmerili smo ka edukaciji žena iz ruralnih sredina o ostvarivanju prava koja imaju kao i svi drugi članovi društvene zajednice, kao i obuci da ovladaju novim tehnologijama i veštinama, obuku za bezbedan pristup internetu i društvenim mrežama.\nU procesu digitalizacije koja je se na više nivoa sprovodi u našoj zemlji, žene u ruralnim predelima su manje zastupljene a to utiče na njihov položaj u društvenoj zajednici.\nAnalizom sa terena utvrđeno je da ženama u ovim digitalno nerazvijenim područjima nedostaje znanje u vezi sa upravljanjem dgitalnim uređajima,društvenim mrežama i medija, a ovaj nedostatak veština u 21. veku dovodi do određene društvene izopštenosti.\nProjekat kao svoj osnovni cilj ima povećanje procenta digitalne pismenosti kod žena u ruralnim delovima naše zemlje i primenu digitalnih alata koji bi pomogli da budu aktivni učesnici u svim životnim aktivnostima.\nKroz praktična i teorijska predavanja polaznicama će se približiti veštine korišćenja digitalnih alata čijom upotrebom bi se lakše implementirale u društvo.“-kaže Marija Jovanović, kordinator projekta.


Na sjednici Vijeća ministara BiH o kontroli kretanja oružja i vojne opreme - Klix.ba\nBiH Na sjednici Vijeća ministara BiH o kontroli kretanja oružja i vojne opreme\nNa sjednici Vijeća ministara BiH o kontroli kretanja oružja i vojne opreme\n9.12.2015. u 07:52\nVijeće ministara Bosne i Hercegovine danas će razmatrati Nacrt zakona o izmjenama i dopunama Zakona o kontroli kretanja oružja i vojne opreme, kao i Nacrt zakona o izmjenama i dopunama Zakona o upravi.\nPredviđeno je i razmatranje Informacije o trenutnom statusu obrade rezultata popisa i potrebama u vezi sa zakupom poslovnog prostora za skladištenje i obradu popisne građe, s analizom stanja i potreba zakupa prostora za nastavak aktivnosti na obradi rezultata popisa.\nNa dnevnom redu današnje sjednice je i Izvještaj Vijeću ministara BiH o neizvršenju odluka Suda BiH, s prijedlogom za pokretanje disciplinskog postupka protiv donosioca konačnog upravnog akta zbog počinjenja teške povrede radne dužnosti, čiji je predlagač Sud BiH.\nVijeće ministara BiH bi trebalo razmatrati i Izvještaj o realizaciji međunarodnih sredstava obećanih na Donatorskoj konferenciji održanoj u Briselu 16. jula 2014. godine, za saniranje šteta od poplava u BiH, s 30. junom 2015. godine.\nTrebala bi biti razmatrana i Informacija sa podacima o imovinsko-pravnom statusu i vlasništvu nad tri objekta u Sarajevu (bivše ambasade) u ulici Mehmeda Spahe, Alipašinoj ulici i ulici Tahtali sokak, kao i Informacija u vezi s institucijama BiH koje nemaju trajni smještaj.\nPredviđeno je razmatranje: Informacije o konkurentnosti ekonomije u BiH; Ekonomskih trendova za period januar-juni 2015. godine; Informacije o kretanju makroekonomskih pokazatelja za period januar-septembar 2015. kao i Izvještaja o izvršenju Budžeta institucija BiH i međunarodnih obaveza BiH za devet mjeseci 2015. godine.


Obavještenje za apsolvente-ispit iz medicinske biohemije i kliničke biohemije, januarski rok\nKlinička biohemija (Farmacija), Medicinska biohemija (Farmacija)\nRezultati Nastavnog kolokvijum 1 iz Fizičke hemije održanog 28.12.2020.\nUncategorized, FARMACIJA, Fizička hemija (Farmacija)\nFarmakokinetika – rezultati ispita – 22.12.2020.\nFarmaceutska hemija 2 – Rezultati oslobađajućeg kolokvijuma 1\nNastavni kolokvijum br.1 iz Fizičke hemije\nFARMACIJA, Fizička hemija (Farmacija)\nFarmakokinetika – rezultati kolokvijuma – 15.12.2020.\n1. praktični kolokvijum iz Fiziologije\nIspitni rok u decembru\nFarmakokinetika – rezultati ispita – 27.11.2020.\nFarmakokinetika (Farmacija), FARMACIJA\nAnalitička hemijaAnatomija sa histologijomBiologija sa genetikomEngleski jezikMatematikaOpšta i neorganska hemijaStatistika i informatika u farmacijiFizika\nBotanikaEngleski jezik u farmacijiInstrumentalne metodeOrganska hemijaFarmaceutska mikrobiologijaFarmaceutska hemija 1FiziologijaFizička hemija


Javno - istrazivanja - Majke između dva ministarstva\nMinistri Slavica Đukić Dejanović i Zoran Đorđević prebacuju odgovornost jedni na druge u vezi sa izmenama zakona o naknadama za porodilje, ne dajući odgovor na pitanje koliko novca će majke dobijati\nMajke i dalje praznih novčanika\nDok ministri najavljuju izmene zakona o naknadama za porodilje, još nije poznato šta će biti konkretne promene i koliko novca će dobijati majke.\nSlavica Đukić Dejanović, ministarka bez portfelja zadužena za populacionu politiku i demografiju, najavljuje da će za sve porodilje biti obezbeđen „minimalac“, međutim iz Ministarstva za rad kažu da „to što ministarka priča - nije usvojeno”.\nOvo ministarstvo nije bilo zadovoljno izveštajem koji je sačinila radna grupa kojom je predsedavala ministarka Đukić Dejanović, kaže za BIRN Ana Đokić iz pres službe Ministarstva za rad.\nIz kabineta ministarke bez portfelja kažu da je Ministarstvo rada nadležno za odlučivanja u vezi sa izmenama Zakona o finansijskoj podršci porodici sa decom i da im nije jasno zbog čega ministar Zoran Đorđević ne preuzima odgovornost.\nRadna grupa predložila je izmene koje se odnose na žene koje su radile manje od šest meseci, žene koje su tek počele da rade i u istom mesecu su zatrudnele, a morale su na bolovanje, kao i na one koje zarađuju više od tri prosečne plate, koliki je sada limit za obračun zarade radi odsustva zbog brige i nege deteta.\nMinistarstvo rada nije imalo konkretne odgovore u vezi sa predloženim izmenama, te je najavilo da će „javnost biti blagovremena obaveštena“.\n„Predlog izmena i dopuna ovog zakona trenutno se nalazi kod predsednice Vlade Ane Brnabić i čeka se njeno mišljenje”, rekla je Đokić.\nBIRN je uputio pitanja premijerki, ali do objavljivanja ovog tekst nismo dobili odgovore.\nMeđutim, iz kabineta ministarke za populacionu politiku i demografiju dobili smo informaciju da su pitanja koja je BIRN uputio predsednici Vlade prosleđena na njihovu adresu, kao i na adresu Ministarstva rada.\nUvođenje „minimalca“ za sve porodilje jedno je od ključnih pitanja izmene zakone, ali Ministarstvo finansija Srbije nije odgovorilo na pitanje BIRN-a da li u budžetu ima sredstava za ove potrebe.\nBIRN je proteklih meseci vodio pravu bitku sa nadležnima pokušavajući da dobije informacije o dosadašnjom primeni ovog zakona.\nI pored rešenja Poverenika za informacije od javnog značaja, ministar Zoran Đorđević odbio je da nam dostavi tražene informacije rekavši da „analiza koju radimo ne mora da bude javno dostupna vama“.\n„Što da koristite naše analize da biste vi davali neke rezultate. Mi radimo za nas“, kaže ministar, iako je samim Zakonom predviđeno da će podaci iz informacionog sistema o primeni zakona biti dostupni u svrhe istraživanja.\nMinistarstvo nije postupilo ni po novom rešenju o izvršenju kojim je Poverenik naložio da BIRN-u dostave podatke u roku od dva dana.


Tržište ANPR tehnologija očekuje rast do 2025. godine – a&s Adria Magazine\nAutor a&s Adria 5 Januara, 2021 157 Nema komentara\nVrijednost tržišta sistema za automatsko prepoznavanje registarskih tablica (ANPR) bi do 2025. godine trebala porasti sa 2,3 milijarde dolara u 2020. na 3,8 milijardi do 2025. godine, uz složenu godišnju stopu rasta od 10%. Ovo su podaci iz izvještaja kompanije Marketsandmarkets, koji uključuje analizu utjecaja pandemije koronavirusa. Istraživači navode da postoji nekoliko faktora koji pokreću tržište, poput uvođenja ANPR sistema u nadzor i kontrolu primjene saobraćajnih propisa, širenja infrastrukture u ekonomijama u razvoju, sve većih ulaganja država u inteligentne transportne sisteme (ITS) i dr.\nFiksni ANPR sistemi imaju najveći udio\nNa osnovu tipa tehnologije, tržište ANPR sistema podijeljeno je na fiksno, mobilno i prijenosno. Fiksni ANPR sistemi imali su najveći udio u 2019. Rast tržišta može se pripisati sve većoj potražnji za fiksnim ANPR sistemima za razne primjene, kao što su upravljanje saobraćajem i naplata cestarine. Mobilni ANPR sistemi se široko koriste u policiji i organima za provedbu zakona kako bi se osigurala odgovarajuća sigurnost i kvalitet nadzora.\nDominira upravljanje saobraćajem\nNa osnovu primjene, tržište je kategorizirano na upravljanje saobraćajem, provođenje zakona, elektronsku naplatu cestarine, upravljanje parkiralištima i kontrolu pristupa. Sve šire korištenje vozila i strogi državni propisi za uvođenje elektronskih sistema naplate cestarine faktori su rasta tržišta ANPR sistema.\nPrema analitičarima, Evropa je ostvarila najveći udio na tržištu ANPR sistema u 2019. godini. U Evropi se ANPR sistemi široko koriste za kontrolu primjene zakonskih propisa. Istovremeno, jačaju državne inicijative koje se odnose na usvajanje ITS-a, što se odvija paralelno s rastom broja stanovnika u toj regiji. Oboje jača potražnju za efikasnim transportnim sistemom, što potiče rast tržišta ANPR sistema. Neke od ključnih kompanija koje posluju na tržištu su Kapsch Trafficcom, Conduent, Q-Free, Siemens i Genetec.\nAutor a&s Adria 31 Decembra, 2019


Nove mjere za jačanje otpornosti banaka u vrijeme krize – Bankar.me\nOctober 12, 2017 BANKE, EVROPA, PLANETA, SVE VIJESTI, SVIJET Leave a comment\nMjere Evropske komisije dolaze nakon dvije godine bezuspješnih razgovora između 28 zemalja evropskog bloka o planovima na tom polju.\nOdlazeći njemački ministar finansija Volfgang Šojble je u više navrata izrazio zabrinutost da bi dijeljenje rizika značilo da bogatije njemačke banke treba finansijski da podrže slabije rivale u drugim zemljama EU, poput Italije, Portugalije ili Grčke.\nKako bi ubijedila Njemačku, čiji će se novi ministar finansija možda isto usprotiviti ovoj ideji, Komisija je ublažila predlog o podjeli bankarskih rizika u odnosu na prvobitnu verziju od prije dvije godine.\nPropisima EU predviđeno je garantovanje svih depozite do iznosa od 100.000 eura, što je zakonska odredba koja je unijeta u regulativu s ciljem da se ojača povjerenje u bankarski sektor nakon desetogodišnje krize tokom koje je bilo nekoliko slučajeva spasavanja pojedinih vodećih banaka u bloku.\nMeđutim, postojeći nacionalni porgrami za osiguranje deponenata smatraju se nedovoljnim u slučaju velike bankarske krize. Komisija vidi “sigurnosnu mrežu” na nivou EU, koju finansiraju sve banke u bloku, kao najbolju garanciju za zaštitu štediša i povećanje tržišnog povjerenja.\nU dokumentu se takođe predlažu stroži uslovi koje države moraju da ispune prije nego što se njihovim bankarskim sektorima omogući pristup sigurnosnoj mreži, koja se finansira na nivou EU. Plan treba bude usaglašen do sljedeće godine, navela je Komisija.\nPrema novim predlozima, Evropski program osiguranja depozita (EDIS) intervenisao bi tek kada nacionalni šema osiguranja u potpunosti iskoristi svoja sredstva za spasavanje deponenata.\nPOJMOVIBanke eurozone banke u evropi evropske banke\nPrevious Vijest da “Google” preuzima “Apple” za 9 milijardi dolara uzdrmala tržište\nSljedeći Predstavljanje priručnika: „Kako pokrenuti startap iz Crne Gore“


Pokažimo nekadašnjim žrtvama trgovine ljudima da nisu same tokom pandemije | Giving Balkans\nPokažimo nekadašnjim žrtvama trgovine ljudima da nisu same tokom pandemije\nOd početka pandemije, broj poziva upućenih ASTRINOM SOS telefonu povećan je za 71%, a Tim za podršku žrtvama je identifikovao 22 nove žrtve trgovine ljudima.\nPandemija virusa COVID-19 promenila je živote svih nas preko noći. Ipak, izveštaji pokazuju da su naši najsiromašniji sugrađani u ovoj krizi najugroženiji, usled nedostatka novca i neadekvatnih uslova za stanovanje i dostojanstven život. U ovu grupu socijalno ugroženih ljudi, zbog psiho-fizičkih posledica eksploatacije, ali i društvene stigme, spadaju i nekadašnje žrtve trgovine ljudima i njihove porodice.\nPozivi upućeni ASTRINOM SOS telefonu nisu se odnosili samo na nove slučajeve, već su nam se javljali i stari korisnici i korisnice – neki/e zbog gubitka posla, neki/e zbog straha da će ga izgubiti, a neki/e usled produbljene ekonomske krize i nedostatka osnovnih sredstava za život. Zbog toga je ASTRA na našoj platformi Donacije.rs pokrenula kampanju, sa ciljem da za porodice nekadašnjih žrtava trgovine ljudima obezbedi pakete higijenskih sredstava i zaštitne opreme (maski, dezobarijera i rukavica), a ukoliko te porodice uključuju i decu školskog uzrasta − biće im obezbeđeni i paketi školske opreme.


Kikinda: Ko je Stefan Milojević? | Autonomija\nKikinda: Ko je Stefan Milojević?\nOpštinski službenik na neke od svojih "kontrola" nosi čak i policijsku uniformu?\nOpštinski odbor Demokratske stranke (DS) u Kikindi upitao je koji su motivi za zapošljavanje sumnjivog kadra iz Beograda u lokalnoj Opštinskoj upravi.\nU saopštenju te stranke se ističe da su, nakon imenovanja Beograđanina Danila Furundžića na mesto direktora novoformiranog javnog komunalnog preduzeća, građani Kikinde imali priliku da upoznaju još jednog žitelja srpske prestonice.\nKikindske demokrate su istakle da je Beograđanin Stefan Milojević (1991) zaposlen na radnom mestu koordinatora sekretara sekretarijata u Opštinskoj upravi, nakon čega je počeo da, kako se navodi, predstavljajući se raznim funkcijama i ovlašćenjima seje strah po opštini i teroriše građane, pre svih radnike javnih institucija.\n„Zadovoljstvo da upoznaju kikindskog Eliot Nesa imali su i taksisti, kojima je plenio vozila, vlasnici lokala koje je zatvarao, predsednici kućnih saveta, koje je savetovao kako da održavaju svoje zgrade, direktori škola kojima je predsedavao na kolegijumu i mnogi drugi“, ističe se u saopštenju kikindske DS.\nU saopštenju te stranke se objašnjava da na profilu Milojevića na mreži LinkedIn piše da je on generalni menadžer kompanije Air Belgrade, preduzeća za vazdušni saobraćaj iz Beograda i bivši direktor Poliklinike Milojević.\n„Takođe stoji da je završio Megatrend i da je dobitnik nagrade Grada Beograda za naučno istraživanje. Tvrdi da je vlasnik niza sertifikata, kao što su menadžer za sistem kvaliteta, menadžer za informatičku bezbednost, menadžer za sistem obezbeđenja i sigurnosti, menadžer sistema zaštite okoliša, stručnjak za implementaciju i zaštitu od jonizujućeg zračenja, sertifikovani je agent Amadeus sistema i sertifikovani profesionalni mornar i zapovednik broda“, piše u saopštenju kikindske DS.\nKako se navodi, Milojević je polaznik i više od deset nezavisnih kurseva. Kikindske demokrate, međutim, ističu da je Air Belgrade javnosti poznata po tome što je Direktorat civilnog vazduhoplovstva Srbije saopštio da ta kompanija nema potrebna ovlašćenja i sertifikate.\n„Nakon javnog razotkrivanja Milojević vlasništvo kompanije prebacuje na izvesnog Nenada Stanimirova, koji ubrzo menja delatnost i ime firme u Lotox doo Beograd. Preduzeće je bilo nelikvidno 146 dana u proteklih tri godine, da bi im od januara ove godine račun konačno bio u blokadi“, dodaje se u saopštenju kikindskih demokrata, u kojem se napominje i da se priča tu ne završava, te da se u oktobru prošle godine osniva nova firma – Elite Air doo Beograd, koja ima samo šifru delatnosti za vazdušni prevoz putnika.\n„Jedno od lica ovlašćeno za zastupanje je Stefan Milojević. Jednostavnim uvidom na sajtu Direktorata za civilno vazduhoplovstvo vidi se da ni ova kompanija, kao ni prethodna, nema dozvolu za obavljanje ove delatnosti i da se i ovde radi o krajnje sumnjivim poslovima“, upozorava se u saopštenju.\nKikindske demokrate su ukazale i da je sedište firme Elite Air u Beogradu u Ulici Kneza Miloša 28, gde se takođe nalazi i, kako se navodi, stan predsednika opštine Kikinda.\nDemokratska stranka je upitala koji su motivi dovođenja Milojevića u Kikindu, ko ga je zaposlio na izmišljenom radnom mestu koordinatora sekretara sekretarijata, koje ne postoji u sistematizaciji rada Opštinske uprave, kao i ko će zaštititi građane od njega.\nTa stranka je upitala i da li je tačno da Milojević kao naknadu za taj posao dobija 90 hiljada dinara nedeljno, kao i ko mu je dozvolio da na neke od svojih „kontrola“ nosi čak i policijsku uniformu.\n„Takođe pozivamo nadležne organe da ispitaju zakonitost ponašanja ovog čoveka, a ne da se stavljaju u njegovu službu, a protiv građana opštine Kikinda“, poručile su kikindske demokrate.


Kavarić: Najmanje što treba da učinimo za zdravlje je da se vakcinišemo – Portal Bar\nKavarić: Najmanje što…\nKavarić: Najmanje što treba da učinimo za zdravlje je da se vakcinišemo\nU susret vakcinaciji protiv korona virusa mišljenja su podijeljena, a građani strahuju i od vakcine i od korone. S druge strane, stručnjaci poručuju da će građani vakcinacijom najbolje zaštiti zdravlje.\nDirektor Doma zdravlja Podgorica Nebojša Kavarić istakao je da je vakcinacija najbolji način zaštite zdravlja, naročito od bolesti koje, kao što je kovid, parališu čitav svijet.\n„Čitav život kao pedijatar posvetio sam borbi za imunizaciju, vakcinaciju i zaštitu djece. Ovoga puta ne odnosi se na djecu, jer Bogu hvala teža klinička slika zaobilazi djecu i javlja se kod odraslih. Najmanje što bi trebalo da učinimo da zaštitimo sopstveno zdravlje jeste da iskoristimo jedini sada dostupni lijek protiv kovida, a to je vakcina“, kazao je Danu Kavarić.\nIstiče da je sve što se primjenjuje u medicini zasnovano na nauci i potkrijepljeno je dokazima\n.“Moramo se držati naučnih informacija i naučnih podataka, i ono što je dostupno u naučnoj dokumentaciji iz svijeta govori da se radi o vrlo kvalitetnom efektu koji se pojavljuje nako vakcinacije“, poručuje Kavarić.\nPodsjećamo, šefica kancelarije Svjetske zdravstvene organizacije (SZO) u Crnoj Gori Mina Brajović istakla je juče da ta organizacija ne preporučuje obavezno uvođenje vakcinacije protiv korona virusa, jer imperativne norme nisu pravi put kada je riječ o uspješnom sprovođenju imunizacije, pa je na zemljama da odluče da li će vakcinacija protiv Kovida-19 biti obavezna ili ne.


Nova hapšenja u slučaju GIKIL: Nakon Ivana Vukšića, uhapšena još dva člana NO i sekretar Uprave – TuzlaInfo.ba\nNova hapšenja u slučaju GIKIL: Nakon Ivana Vukšića, uhapšena još dva člana NO i sekretar Uprave\n19/11/2019 | 11:49\nU okviru istrage protiv organizovanog kriminala u vezi sa zloupotrebom položaja, kako smo već pisali, jutros je uhapšen Ivan Vukšić, član Nadzornog odbora Gikila, a kasnije i Ivana Bunoza i Mate Pavković, također članovi Nadzornog odbora ove firme.\nPripadnici sektora krim-policije trenutno pretresaju prostorije GIKILa Lukavac, a istraga se vodi i protiv sekretara Uprave Erne Mehmedović, koja je, kako prenose mediji, u međuvremenu također uhapšena.\nU vezi sa ovom akcijom u poslijepodnevnim satima je zakazana press konferencija u Tužilaštvu TK, a ovim povodom su se oglasili iz MUP-a TK:\nNastavkom aktivnosti na suzbijanju i rasvjetljavanju najsloženijih oblika krivičnih djela iz oblasti organizovanog i privrednog kriminaliteta, počinjenih od strane odgovornih lica u pravnom licu “GIKIL” d.o.o. Lukavac, u predmetu Pramod Mittal, i drugi, policijski službenici Uprave policije MUP-a TK, Odsjeka za borbu protiv privrednog kriminaliteta i korupcije, u saradnji sa Kantonalnim tužilaštvom TK, po Naredbi Kantonalnog suda u Tuzli, dana 19.11.2019. godine preduzimaju radnje pretresanja službenih prostorija “GIKIL” d.o.o. Lukavac, kao i porodične kuće koju koristi osumnjičena M. E., iz Lukavca,\nuposlenica“GIKIL” d.o.o. Lukavac na poziciji sekretara društva, kojoj će nakon izvršenog pretresanja biti oduzeta sloboda.\nNavedenom Naredbom Kantonalnog suda u Tuzli, naređeno je i pretresanje stambenih objekata i službenih prostorija koje koriste lica I. B., iz Ljubuškog, zatim M. P., iz Posušja, i I. V., iz Ljubuškog.\nPretresanje navedenih lokacija i lica izvršeni su od strane policijskih službenika Federalne uprave policije Sarajevo, koji su navedenim oduzeli slobodu i iste će predati službenicima Uprave policije MUP-a TK, Odsjek za borbu protiv privrednog kriminaliteta i korupcije.\nNakon izvršenih pretresanja, privremenog oduzimanja predmeta i dokumentacije, koja može poslužiti kao dokaz u krivičnom postupku , navedena lica će uz Izvještaj o počinjenom krivičnom djelu biti predata\nKantonalnom tužilaštvu TK-a – objavljeno je na stranici MUP-a.


Zabrana ruskim sportistima da učestvuju na Paraolimpijskim igrama u Riju nemoralna, organizovaćemo naše Igre\nMOSKVA - Predsednik Rusije Vladimir Putin rekao je danas da je zabrana ruskim sportistima da učestvuju na Paraolimpijskim igrama u Riju nemoralna i najavio organizaciju posebnog takmičenja za njih.\n"Mi vas podržavamo i organizovaćemo specijalna takmičenja na kojima ćete moći da pokažete svoje majstorstvo. Nagrade za pobednike biće i iste kao što bi bile na kraju Paraolimpijskih igara", izjavio je Putin na susretu sa ruskim olimpijcima, a prenosi Sputnik.\nOn je dodao da će Rusija nastaviti da se bori za sport bez dopinga.\n"Nepravedno i nemoralno je ljutiti se na one kojima je sport smisao života, koji svojim primerom daju nadu i veru u sopstvene snage milionima ljudi sa invaliditetom. Žao mi je onih koji donose takve odluke, jer oni moraju da znaju da je to za njih same ponižavajuće", poručio je Putin.\nMinistar sporta Vitalij Mutko najavio je da će se Rusija žaliti švajcarskom federalnom sudu na odluku Suda iz Lozane da zabrani ucešće paraolimpijcima u Riju.\nRuski atletičarima, sem Darije Klišine, zbog navodnog sistemskog dopinga nije dozvoljeno ucešće na Olimpijskim igrama u Riju.\n« STRAŠNO: Srpska diplomatija i folk muzika Janković: Ministarstvo prosvete povredilo prava učenika »


I Federacija BiH da razgovara sa Moskvom o gasovodu - 22.05.2019, Sputnik Srbija\nI Federacija BiH da razgovara sa Moskvom o gasovodu\nPredsedavajući Predsedništva BiH Milorad Dodik izjavio je danas u Istočnom Sarajevu da bi bilo dobro da nadležni u Federaciji BiH razgovaraju sa predstavnicima... 22.05.2019, Sputnik Srbija\n14:50 22.05.2019 (Osveženo: 03:53 26.08.2021)\nPredsedavajući Predsedništva BiH Milorad Dodik izjavio je danas u Istočnom Sarajevu da bi bilo dobro da nadležni u Federaciji BiH razgovaraju sa predstavnicima Rusije o gasovodu, kako bi se pojačalo snabdevanje gasom u celoj BiH. On je naglasio da će se Republika Srpska u budućnosti baviti pitanjem izgradnje gasovoda.\n„Ključno pitanje kojim ćemo se baviti u budućnosti je izgrdanja gasovoda, i to deo kraka koji će biti nakačen na ’Turski tok‘. Želimo da od Bijeljine do Banjaluke izgradimo gasovod“, rekao je Dodik novinarima nakon sastanka sa ambasadorom Ruske Federacije u BiH Petrom Ivancovom.\nOn je istakao da Rusija ima značajne privredne aktivnosti u Republici Srpskoj koje Srpska želi da proširi, dodajući da će o izgradnji gasovoda kroz Srpsku razgovarati na predstojećem Ekonomskom forumu u Sankt Peterburgu.\nDodik je rekao da je sa Ivancovom razgovarao o formiranju vlasti u BiH, odnosima Ruske Federacija sa Republikom Srpskom i BiH, te o drugim važnim pitanjima koja se tiču obe zemlje.\nNa pitanje novinara šta očekuje od razgovora sa komandantom Eufora Martinom Dorferom, on je rekao da želi da čuje od njega kako general vidi bezbednosnu situaciju u BiH.\n„Mislim da oni imaju jasnu spoznaju kakva je bezbednosna situacija u BiH i biće mi zanimljivo da čujem njihovu procenu. Kada je reč o ratu, toga neće biti, ali mi imamo ugrožavanja koja su vezana za lokalni kriminal, korupciju, a postoje kriminalne grupe iz regiona koje se bave raznim aktivnostima na prostoru BiH“, rekao je Dodik.\nPrema njegovim rečima, važno pitanje za BiH su i migranti, ali i vraćanje lica koja su bila na ratištima u Siriji koja mogu, ako ne bude adekvatnog mehanizma kontrole, da destabilizuju društvo u BiH.\n„Želim da čujem njihova iskustva u tom pogledu. BiH je pripadnik antiterorističke alijanse i mislim da u zemlji nema onih koji imaju različite glasove na tu temu“, istakao je Dodik.


Home»Aktuelno»Fudbal protiv futsala u centru grada\nBy Media & Reform centar 31/08/2016 Updated: 11/10/2016 Nema komentara1 Min Read\nSanja Mirković i Nenad Veljković na pres konferenciji/ Foto: B.R\nFK Radnički Niš predstaviće novog člana porodice na revijalnoj utakmici u četvrtak, 1. septembra, u 18 sati na Trgu kralja Milana. Snage će odmeriti fudbaleri FK Radnički Niš i futsaleri Kluba malog fudbala Radnički.\n„Raduje nas činjenica da je porodica Radničkog bogatija za novog člana. Svesni smo da je svaki početak težak i da je podrška najvažnija, pa ovim gestom želimo da pokažemo da smo uz naš klub malog fudbala od samog početka. Sve akcije koje organizujemo imaju isti cilj – socijalizaciju kluba i druženje sa Nišlijama“, rekla je na pres-konferenciji portparolka FK Radnički Niš Sanja Mirković. Ona je najavila i promociju novih belih dresova, koje će fudbaleri Radničkog nositi u nastavku sezone.\n„Naš klub malog fudbala postoji nešto više od mesec dana. Srećni smo zbog podrške kluba i ovakvih aktivnosti koje na najbolji mogući način prezentuju ono što radimo“, kazao je trener i osnivač KMF Radnički Niš Nenad Veljković.\nEvropski Radnički – pogled kroz istoriju Nova evropska godina Radničkog – da li će krenuti putevima stare slave? Radnički pre 55 godina ušao u Prvu saveznu ligu pobedom protiv Vardara Fudbalski susret nakon 68 godina – Makabi Tel Aviv i niški Radnički\nFK Radnički Niš KMF Radnički Niš


09. 04. 2015. Stefanović i Ugljanin o bezbednosnoj i ekonomskoj situaciji\nMinistar unutrašnjih poslova Republike Srbije dr Nebojše Stefanovića održao je sastanak sa dr Sulejmanom Ugljaninom, predsednikom manjinskog poslaničkog kluba “SDA Sandžaka – PDD” u Narodnoj skupštini Republike Srbije. Na sastanku je razmatrana bezbednosna i ekonomska situacija u regionu jugozapadne Srbije.\n„Sastali smo se kako bi pronašli rešenje za povećanje stepena bezbednosti, ekonomskog prosperiteta i opšteg poboljšanja kvaliteta života građana na ovom području. U ovom cilju koristićemo pozitivna iskustva i primere dobre prakse zemalja članica Evropske unije“, istakao je ministar.\nStefanović je dodao da će se ovi zajednički napori i poštovanje prava manjina odraziti na podizanje nivoa vladavine prava, pravne sigurnosti i da će doprineti boljoj ekonomskoj i bezbednosnoj klimi kako za građane ovog područja, tako i cele Srbije.\nTokom razgovora najavljeno je otvaranje Centra za razvoj poljoprivrede i sela u Sjenici.


Modne navike savršeno stilizovanih žena - WANNABE MAGAZINE\nModne navike savršeno stilizovanih žena\nAko ste mislili da se tajna savršenog odevanja stilizovanih žena krije u tome što one sebi mogu da priušte skupocene odevne komade, grdno se varate, jer se suština ne krije u brendiranim stvarima, već u dobroj organizaciji i modnim navikama koje ih krase. Stoga vam danas otkrivamo koje to modne navike naročito karakterišu uvek savršeno stilizovane žene.\nOne isplaniraju šta će obući pre odlaska u krevet\nKao što možete videti, nije u pitanju otkrivanje tople vode, niti je u pitanju neka magija! Stilizovane žene jednostavno uvek nastoje da pre nego što odu na spavanje pripreme šta će nositi narednog dana, kako bi ujutru mogle da se pripreme bez ikakve jurnjave i žurbe.\nPažljivo planiraju vreme za spremanje\nStilizovane žene znaju da, da bi na njima sve izgledalo kako treba, moraju odvojiti dovoljno vremena da se pripreme za izlazak iz kuće, pa osim što uveče pripreme šta će nositi, ujutru odvoje dovoljno vremena za šminkanje i sređivanje frizure.\nPronalaze inspiraciju u odevanju drugih žena\nUvek je poželjno inspiraciju za odevanje naći u odevanju žena koje se time profesionalno bave. To ne znači da treba da ih potpuno kopirate, već da svom stilu odevanja dodate notu različtosti zanimljivim odevnim komadima. Srećom, danas za to postoji bezbroj mogućnosti, od Instagrama do Pinteresta, pa zašto da onda ne upotpunite svoj garderober još nekim, za vas atipičnim, odevnim komadom.


JOVANOV: Vučića kritikuju razni diletanti koji su odgovorni za današnje stanje na KiM – Info Centar Juga\nSAOPŠTENjE ZA JAVNOST/ 22.03.2018.\nProsto je neverovatno kako svaki pokušaj Aleksandra Vučića da izvuče Srbiju iz očajne situacije po pitanju Kosova i Metohije, situacije koju je nasledio i kojoj ničim nije doprineo, dovede do toga da se jave svi mogući diletanti, koji su ili direktno odgovorni za današnje stanje, ili bi svojim suludim idejama doveli do nekih novih ratova i stradanja Srba, pre svega na KiM.\nKao najveću mudrost i genijalno rešenje Stamatović i Miloš Jovanović nude Srbiji da se “pravimo mrtvi”, da se konflikt zamrzne, pa će za vreme dok smo mi zamrznuti, odmrznuti Albanci i dalje da grade svoju kvazidržavu, a onda, nakon mnogo vremena da se lupe po čelu i dođu na ideju da pozovu baš Stamatovića i Jovanovića da dođu i budu vlast u Prištini.\nSa druge strane, Boris Tadić histerično optužuje Vučića za posledice grešaka koje je on sam pravio, dok Vuk Jeremić patološkim lažima pokušava da sakrije da je, zajedno sa Tadićem, kreator svih poraza srpske politike u vezi sa KiM, od tupavog postavljanja pitanja pred Međunarodnim sudom pravde, do šibicarenja u Savetu bezbednosti UN i igranja sa poverenjem Rusije i Kine.\nZato građani Srbije, a posebno oni sa Kosova i Metohije, upravo u Aleksandru Vučiću vide nekoga ko ima i hrabrosti i ideju kako da popravi položaj Srbije. I baš zato na svakim izborima brutalno kažnjavaju one koji ga u toj borbi sapliću, navodi se u saopštenju.\nMasovna imunizacija na terenu, bez prethodnog elektronskog prijavljivanja i zakazivanja u Prekopčelici


Prva Srpska Televizija :: Info :: Srpska porodica povređena u saobraćajnoj nesreći u Francuskoj\n06. 03. 2017. 09:24 >> 09:35\nSrpska porodica povređena u saobraćajnoj nesreći u Francuskoj\nČetvoročlana srpska porodica povređena je u noći između subote i nedelje nakon teške saobraćajne nesreće u Francuskoj, pišu tamošnji mediji.\nDo nesreće je došlo pet minuta nakon ponoći u gradu Siri le Nobl, kada je Srbin (43) izgubio kontrolu nad "pežoom bokser", u kom je vozio suprugu i još dvoje članova porodice, sleteo sa puta i udario o zid tunela.\nFrancuski inspektori odmah nakon nesreće testirali su muškarca na alkohol, ali je utvrđeno da nije bio pijan u trenutku nesreće. Prema njegovim rečima, navodno je izgubio kontrolu nad kombijem zbog kiše zbog koje put bio klizav.\nHitna pomoć sanirala je na licu mesta povrede dvoje članova porodice, koji su, srećom, samo lakše povređeni. Srbinova supruga, koja je trudna, u stanju šoka je odmah prebačena u obližnju bolnicu, ali su kontrole pokazale da nije zadobila teže povrede, te da život bebe nije ugrožen.\nfrancuska saobraćajna nesreća


COVID-19 se ne može zaustaviti ukoliko se ranjivim grupama ne omogući bezbedan pristup čistoj vodi : Inkluzija\nImajući u vidu da je pranje ruku sapunom i čistom vodom od ključnog značaja u borbi protiv virusa COVID-19, u čitavom svetu vlade moraju da obezbede neprekidan pristup dovoljnoj količini vode za one grupe stanovništva koje žive u najnepovoljnijim uslovima, rekli su UN eksperti.\n„Globalna borba protiv pandemije ima male izglede za uspeh ukoliko lična higijena, kao glavna mera za sprečavanje zaraze, nije dostupna za 2,2 milijarde ljudi koji nemaju pristup čistoj vodi“, podvukli su eksperti.\n„Apelujemo na vlade da smesta zabrane isključivanje vode onima koji ne mogu da plate račune za vodu. Takođe je od ključnog značaja da tokom trajanja krize besplatno dostavljaju vodu osobama koje žive u siromaštvu, kao i onima koje će pogoditi predstojeća ekonomska kriza. Pružaoci usluga iz javnog i privatnog sektora moraju se obavezati na to da će sprovoditi ove osnovne mere.“\n„Za one koji žive sa najviše privilegija, pranje ruku sapunom i čistom vodom – što je glavna odbrana od virusa – predstavlja jednostavnu radnju. Ali za neke grupe stanovništva širom sveta, to je luksuz koji ne mogu da priušte.“\nUN eksperti su pozdravili mere koje su neke vlade najavile u cilju ublažavanja posledica gubitka radnih mesta, što će verovatno da se dogodi usled epidemije, i pozvali su na usvajanje javnih politika koje će omogućiti neprekidan pristup vodi i sanitaciji.\n„Osobe koje žive u nehigijenskim naseljima, beskućnici, seosko stanovništvo, žene, deca, stariji, osobe sa invaliditetom, migranti, izbeglice i sve druge grupe podložne posledicama pandemije moraju da imaju neprekidan i priuštiv pristup dovoljnoj količini vode. Za njih, to je jedini način da se pridržavaju preporuka zdravstvenih institucija i primenjuju stroge mere higijene“, izjavili su UN eksperti.\nOni su izrazili svoju zabrinutost da će ekonomski ranjive grupe stanovništva postati žrtve začaranog kruga. „Ograničen pristup vodi znači da je za njih veća verovatnoća da će se zaraziti. Zaraza vodi ka bolesti i merama izolacije, što onda ljudima bez društvene sigurnosti otežava da i dalje zarađuju za život. Samim tim, njihova ranjivost raste, što onda vodi ka još ograničenijem pristupu vodi. Vlade moraju da sprovedu mere da prekinu ovaj ciklus.“\n„Tokom našeg mandata, nastavićemo da insistiramo da je potrebno omogućiti da ‘niko ne bude izostavljen’. Vlade moraju da obrate posebnu pažnju na marginalizovane grupe koje su retko u središtu javnih politika vezanih za vodu i sanitaciju. S obzirom na COVID-19, ova poruka ima još veću težinu“, izjavili su.


Grupa građana odlučila da skupi novac i kupi Studio B\nPetoro Beograđana odlučilo je da učini sve što može kako zaštitni znak Beograda - Studio B, ne ode u ruke bilo kome u ruke, već da pokušaju da ga sami otkupe sa grupom građana.\nGrađani su danas potpisivali osnivački akt Aleksandar Aćimović, Konstantin Vuk Savićević, Vladan Stanojlović, Vladan Stanković i Milica Đurić za samo dva dana otkako su postavili svoju ideju na društvenim mrežama stavili su svoju ideju u pravne okvire.\nAnimirali su oko 50 Beograđana koliko je bilo potrebno za osnivanje Zadruge za javno informisanje "Plan B", a večeras su izabrali sva rukovodeća tela koja su propisana zakonom o osnivanju zadruga i sutra će je registrovati u APR-u.\nKako najavljuju počeće da učlanjuju sve one građane koji žele da za 1.000 dinara koliko je ulog za vlasništvo nad Studijom B, i tako prikupljaju novac potreban za kupovinu ove medijske kuće.\nAgencija za privatizaciju je objavila javni poziv za prodaju Studija B, sa početnom cenom od oko 522 000 evra. Rok za prijave kandidata koji će učestvovati na javnoj licitaciji je 27. jul do 15 sati.


Gloria\t19.03.2018 16:51\nPetnaesti Beogradski festival igre, svečano je otvoren sinoć u Sava Centru nastupom izraelske kompanije “Vertigo”, koja se domaćoj publici predstavila komadom “Jedan, jedan i jedan” u koreografiji Noe Verthajm.\nOvogodišnje izdanje festivala otvorila je koreografkinja i umetnička direktorka trupe “Vertigo”, Noa Verthajm, koja je pozvala publiku da uživa u 24 koreografske postavke 15 kompanija iz 14 zemalja.\nZvaničnom otvaranju festivala, prethodila je predstava “Veliki krotitelj” Dimitrisa Papajoanua, dobitnika ovogodišnje nagrade “Jovan Ćirilov“.\n– Ovogodišnji festival nosi slogan ’Prestonica’ što jasno stavlja do znanja da je jubilarni festival i ove godine centar umetničke igre u regionu, ali i šire. Beograd je zahvaljujući ovom festivalu postao važna stanica u biografiji umetnika koji kreiraju trendove u oblasti umetničke igre i pozorišta. Pred nama su potpuno nova koreografska izdanja i nastupi kompanija iz čitavog sveta, koje smo dugo čekali da ugostimo. Zadatak festivala je uvek isti – da publici koja prati umetnički igru i dolazi sa velikim očekivanjima svake godine, otkrije nešto novo i do sada neviđeno. Nadamo se da ćemo i sada ispuniti taj zadatak – poručila je Aja Jung, umetnička direktorka Beogradskog festivala igre.


“Ravnopravnost” kantona u raspodjeli javnih prihoda - Istinomjer\n“Ravnopravnost” kantona u raspodjeli javnih prihoda\nGrupa zastupnika Predstavničkog doma Parlamenta FBiH pokrenula je početkom februara inicijativu za usvajanje Zakona o izmjenama Zakona o pripadnosti javnih prihoda u FBiH. Izmjene se odnose na uklanjanje stava (2) člana 9. Zakona, kojim je utvrđeno da se prihodi Kantona Sarajevo uvećavaju za koeficijent dva “nauštrb drugih kantona”. Istinomjer je analizirao parametre dva kantona na osnovu kojih se vrši raspodjela javnih prihoda u Federaciji.\nZastupnik SDA u Predstavničkom domu Parlamenta FBiH Salko Zildžić pokrenuo je inicijativu za usvajanje Zakona o izmjenama Zakona o pripadnosti javnih prihoda u Federaciji Bosne i Hercegovine. Inicijativa da se Zakon izmijeni po skraćenoj proceduri, koju je podržalo još 13 zastupnika, upućena je 5. 2. 2021. predsjedavajućem Predstavničkog doma FBiH Mirsadu Zaimoviću i premijeru FBiH Fadilu Novaliću.\nU inicijativi se navodi da “za izmjenama Zakona o pripadnosti javnih prihoda postoji javni interes građana Federacije BiH koji su nastanjeni na području više kantona u Federaciji BiH, a koji su dosadašnjim provođenjem postojećeg zakona stavljeni u diskriminatorski položaj u odnosu na građane Kantona Sarajevo”.\nKako je rečeno, Zakon o pripadnosti javnih prihoda na teritoriji Federacije BiH od svog usvajanja je “nepravedan i štetan po građane drugih kantona. Njime je utvrđeno da se prihodi Kantona Sarajevo, bez posebnog obrazloženja, uvećavaju za koeficijent dva (2), odnosno od 2015. godine za 1,9658, nauštrb drugih kantona”.\nU članu 9. Zakona o pripadnosti javnih prihoda u Federaciji Bosne i Hercegovine navodi se kako se pojedinačno učešće kantona u raspodjeli prihoda vrši na osnovu formule koja se zasniva na broju stanovnika u kantonu, površini kantona, broju učenika u osnovnom obrazovanju i broju učenika u srednjem obrazovanju.\nIzvor: Federalno ministarstvo finansija\nPrema Zakonu o izmjenama Zakona o pripadnosti javnih prihoda u FBiH iz 2014. godine (Službene novine FBiH, broj 35/14), u članu 9. u stavu (3) dodaje se nova alineja 3. koja glasi “Posavski kanton, koeficijent 1,5”, a prema Zakonu o izmjenama Zakona o pripadnosti javnih prihoda u FBiH iz 2015. godine (Službene novine FBiH, broj 94/15) u članu 9. u stavu (2) broj “2” zamjenjuje se brojem “1,9658”.\nUkoliko bi se i uzelo u obzir da je koeficijent za Kanton Sarajevo određen zbog činjenice da je Sarajevo, kao glavni grad Bosne i Hercegovine, pretrpjelo visok stepen razaranja tokom agresije na Bosnu i Hercegovinu, smatramo da su ti razlozi prestali. Kada se sagledaju svi ekonomsko-socijalni aspekti života građana u Federaciji BiH, primjetan je iznimno bolji životni standard građana Kantona Sarajevo, koji je direktna posljedica provođenja stava 2. člana 9. Zakona. Mi, podnosioci ove inicijative, smatramo da je vrijeme da se raspodjela prihoda vrši na pravedniji način i omogući ravnomjeran razvoj Federacije BiH, uzimajući pri tome parametre kao što su trgovinska razmjena, industrijska proizvodnja, površina, broj učenika i stanovnika, a ne na ovaj način da se i sadašnji kriteriji za raspodjelu pripadajućih prihoda u potpunosti obesmisle koeficijentom 2 (1,9658 ) u formuli kada je u pitanju Kanton Sarajevo.\nSalko Zildžić, 5. 2. 2021.\nU inicijativi se također ističe da trenutni koeficijent u formuli na rashodovnoj strani Kantona Sarajevo “direktno i u dugom vremenskom periodu stvara nelogičnu nepravdu, posebno u odnosu na građane Tuzlanskog kantona”.\nOva anomalija je najprimjetnija u slučaju Tuzlanskog kantona i Kantona Sarajevo, pa nju uzimam za primjer, a nepravedna raspodjela ili otuđivanje pripadajućih indirektnih prihoda vidljiva je i kod drugih kantona.\nZlatko Ercegović, 5. 2. 2021.\nKomentirajući inicijativu, i Salko Zildžić je komparirao Tuzlanski Kanton i Kanton Sarajevo u odnosu na kriterije definirane u članu 9. Zakona.\nMi imamo situaciju da danas budžet Tuzlanskog Kantona je usvojen sa projiciranim prihodima od indirektnih poreza na 202 miliona, a budžet KS na 443 miliona. To su kantoni koji imaju približan broj stanovnika. Tuzlanski Kanton ima malo veći broj stanovnika, ima duplo veću površinu, ima malo veći broj učenika u osnovnim i srednjim školama, a duplo manje novca dobija od indirektnih poreza.\nSalko Zildžić, 16. 2. 2021.\nTragom izjave zastupnika Zildžića, ali i s obzirom na navode iz inicijative da je nepravda najvidljivija u odnosu na Tuzlanski Kanton, komparirali smo navedene podatke u ova dva kantona.\nPrema Proračunu budžeta Tuzlanskog kantona za 2021. godinu, prihodi od neizravnih poreza iznose 202.322.368 KM, a prema Nacrtu budžeta Kantona Sarajevo za 2021. godinu, prihodi od indirektnih poreza iznose 441.238.469 KM.\nKada je riječ o teritorijalnoj površini i broju stanovnika, Tuzlanski kanton zauzima površinu od 2.652 km2, dok Kanton Sarajevo zauzima površinu od 1.277 km2. Prema posljednjim podacima Federalnog zavoda za statistiku, ukupan broj stanovnika u Tuzlanskom kantonu iznosio je 437.607, dok je ukupan broj stanovnika u Kantonu Sarajevo iznosio 421.555.\nPodaci s kraja 2020. godine govore kako je u Tuzlanskom kantonu bilo ukupno 35.813 učenika koji su redovno pohađali osnovno obrazovanja, a ukoliko se u zbir uključe i učenici koji pohađaju škole sa posebnim potrebama i osnovne muzičke škole, ukupan broj osnovnoškolaca u TK-u na kraju 2020. godine iznosio je 36.774. Sa druge strane, u Kantonu Sarajevo je na kraju 2020. godine bilo 37.790 učenika koji su redovno pohađali osnovnu školu, a 39.385 ako u obzir uzmemo i učenike koji su pohađali škole sa posebnim potrebama, osnovne muzičke škole i osnovne baletske škole.\nKada je riječ o srednjem obrazovanju, Kanton Sarajevo je u istom periodu imao 14.213 učenika/ce, dok je Tuzlanski kanton brojao 14.923 učenika/ce.\nKomparacijom pokazatelja koji ulaze u formulu prilikom učešća kantona u raspodjeli javnih prihoda, evidentno je da su broj stanovnika i broj učenika u osnovnim i srednjim školama približno jednaki u dva kantona, ali Tuzlanski kanton obuhvata dvostruko veću teritoriju od Kantona Sarajevo. S obzirom na to, usvajanje Zakona o izmjenama Zakona o pripadnosti javnih prihoda u FBiH na osnovu podnesene inicijative umanjilo bi učešće Kantona Sarajevo u raspodjeli prihoda za skoro 50%, čime bi se osigurala ravnopravnija raspodjela u Federaciji, a u tom slučaju bi dva komparirana kantona imala približno jednako učešće u javnim prihodima.


Kobre promovisale omladinsku mobilnost uz pomoć Evropske unije\nBeta 27. marta 2018. 21:55\nMladi u Donjoj Toponici kraj Niša imali su danas priliku da od članova grupe „Kobra“ dobiju korisne informacije o programima Evropske unije koji omogućuju omladinsku mobilnost, odnosno putovanja i studiranja u zemljama Evropske unije.\nPrema rečima predstavnice grupe „Kobra“ Milene Milošević info sesija organizovana je u okviru projekta „Euphoria“ koji je ta grupa iz Donje Toponice realizovala u okviru programa „Evropa za mene“ koji sprovodi Evropski pokret u Srbiji.\nOna je kazala da su članovi „Kobre“ današnjom sesijom završili svoju aktivnost u okviru projekta pošto su u prethodnom periodu održali četiri info sesije u selima na području opštine Crveni krst.\n„Na tim skupovima mladima smo pokušali da približimo razne programe koji omogućavaju studiranje i volontiranje u zemljama EU, ponudili odgovore na pitanja gde mogu da odu, kako i gde da se prijave“, izjavila je Milošević.\nPrema njenim rečima, pokazalo se da su mladi dosta zainteresovani za programe koji su predstavljeni na info sesijama jer u njima vide dobru priliku za jeftino putovanje u inostranstvo, ali i kao priliku za usavršavanje, ne samo kroz studiranje već i kroz volonterski rad.\nPredstavnica Evropskog pokreta u Srbiji Maša Živojinović podsetila je da taj pokret od aprila prošle godine realizuje projekat „Evropa za mene“ čiji je osnovni cilj bolje informisanje o tome šta članstvo u Evropskoj uniji znači za gradjane Srbije.\n„U okviru projekta dodeljeni su mali grantovi, vrednosti oko 2.000 evra organizacijama sa lokala kako bi realizovale svoje ideje poput ideje grupe „Kobra“ o promociji mobilnosti za mlade“, izjavila je Živojinović.\nOna je kazala da projekat „Evropa za mene“ traje ukupno 18 meseci i za to vreme biće objavljeni novi tekstovi na portalu Blica, kao i u štampanim izdanjima Blica, Alo i Blic žene, kojima će biti promovisani novi pojmovi koji se odnose na Evropsku uniju i naše članstvo u njoj.\nŽivojinović je kazala da će narednih meseci Evropski pokret organizovati još javnih dogadjaja poput debata koje će biti uradjene sa Fakultetom političkih nauka.


Otkrij da li prekomernim vežbanjem sabotiraš samu sebe - Page 3 of 3 - WANNABE MAGAZINE\nOtkrij da li prekomernim vežbanjem sabotiraš samu sebe\nČesto se razboljevaš\nGrip će te svakako u nekom trenutku snaći, bilo to na godinu dana ili čak i više, ali jednostavno u nekim trenucima imuni sistem “zakaže”, a naiđu epidemije i stvar je gotova. Međutim, kada primetiš da su kijavice i virusi sve češći, da ti imuni sistem ne obavlja “posao” na način kao pre, samo je jedan od znakova da si u želji da izgledaš odlično preterala vežbanjem i dovela sama do te situacije i stanja. A onda, nakon svega toga, sve se teže oporavljaš, pa čak i kada nestanu svi oni simptomi, ostaješ malaksala i ne možeš da funkcionišeš u potpunosti. Da, definitivno je ovo znak koji ti kaže da je vreme za odmor.\nOno što je potrebno da uradiš kako bi rešila problem koji si sama i napravila, jeste da napraviš plan vežbanja, da sebi nakon nekoliko dana prirediš dan odmora, kada ćeš se samo relaksirati i ništa drugo. Ne mora ni svaki dan predviđen za trening da bude proveden u teretani, duga, lagana šetnja će imati efekta, a neće te dovesto do nepoželjnih stanja. Uvek dobar izbor su joga i sportovi koji pokreću moždane vijuge i razmišljanje u većoj meri, jer su preko potrebni i takvi treninzi.\n40 minuta za savršenu figuru: Otkrivamo ti fitnes rutinu Viktorijinih anđela (VIDEO)\nOvo su tajne savršenih oblina Sofije Vergare\nIzvor fotografija: www.pinterest.com, www.fashioneditrials.com\nKljučne reči Dijetadijetefitneskilogramimagazin za ženemršavljenjeOtkrij da li prekomernim vežbanjem sabotiraš samu sebeteretanatreningtreniranjevežbanjevežbeWannabe MagazinWannabe Magazinezdravlježenski magazin


Protest palestinskih policajaca protiv vlade Hamasa\nPripadnici palestinskih snaga bezbednosti, ogorčeni zbog neisplaćenih zarada, dramatičnim protestom su iskazali svoju osudu nove vlade predvodjene militantnom grupom Hamas. Medjutim, uprkos sve većoj unutrašnjoj i ekonomskoj nestabilnosti koju su izazvale medjunarodne sankcije, Hamas i dalje odbacuje zahteve da vodi umereniju politiku.\nNezadovoljni palestinski policajci upali su u vladinu zgradu i blokirali puteve u pojasu Gaze, zahtevajući da palestinska uprava, predvodjena Hamasom, isplati njihove zarade. U prvoj velikoj krizi sa kojom se suočio od dolaska na vlast, Hamas nije u stanju da isplati zarade oko 140,000 vladinih radnika, koje kasne dve nedelje. Takvo stanje frustrira siromašne Palestinaca, koji žive od jedne plate do druge. Policajci koji su učestvovali u protestu kažu da, ukoliko ne može da isplati plate, Hamasova vlada treba da podnese ostavku.\nHamas je ostao bez novčanih sredstava zato što su SAD i EU obustavile finansijsku pomoć Palestinskoj upravi koja na godišnjem nivou iznosi gotovo milijardu dolara. SAD i EU smatraju Hamas terorističkom organizacijom, a nova palestinska vlada odbacila je njihove zahteve da se odrekne nasilja i prizna Izrael.\nPalestinski analitičar Basam Eid kaže da se Hamas suočava sa dilemom. Ta grupa ima cilj da uništi Izrael putem džihada, tj. svetog rata, ali počinje da uvidja da njen radikalni islamistički plan neće doneti hranu na stolove običnih Palestinaca.\n«Hamas mora da zna da se palestinska ekonomija zasniva na podršci koju dobijamo od medjunarodne zajednice».\nZbog toga se, prema Eidovim rečima, posle samo dve nedelje Hamasa na vlasti, palestinske teritorije suočavaju sa finansijskim kolapsom.\n«Ako je medjunarodna zajednica odlučila da bojkotuje palestinsku vladu, to znači da su Palestinci već ostali bez bilo kakve ekonomije»\nPalestinski zvaničnici optužuju SAD i Evropu da vode ekonomski rat protiv Hamasa, ali tvrde da to neće navesti vladu da načini političke ustupke Zapadu.


Projekat regionalne saradnje: Kako možemo osigurati dobru komunikaciju i motivaciju u našem timu? - Kreativno mentorstvo\nTokom septembra se dešavalo mnogo toga – nakon onlajn kafe sa Reljom Deretom i radionice sa Dašom Spasojević, učesnici regionalnog projekta „Transforming the Region One Conversation at A Time – Inspiring Youth Cultural Cooperation“, sastali su se u okviru još jedne onlajn radionice. Ovog puta Nikola Veličković iz Gi Grupe, našeg glavnog edukativnog partnera, pomogao je učesnicima da se pozabave temom komunikacije u timu i kako da je praktikuju na asertivan i način pun poštovanja.\nNakon uvodnog dela gde su učesnici ukratko predstavili svoje projekte i timove; delili njihove ideje, ciljeve i planove, Nikola im je pomogao da izraze izazove sa kojima se suočavaju u komunikaciji. Očigledno je da su sva prilagođavanja u okviru projekta bila izazovna za sve nas: promene u ravnoteži između posla i privatnog života neizbežno su uticale na druge planove, a kombinovanje rasporeda pokazalo se kao jedan od najvećih izazova. Zatim, teret činjenice da su mnoge stvari neizvesne i da su sve aktivnosti premeštene u onlajn svet, neretko rezultiraju manjkom motivacije.\nKao što Nikola kaže: „Svest o tome da da svi potičemo iz različitih sredina i imamo različite stavove o tome kako stvari treba da funkcionišu, može nam pomoći da lakše nađemo zajednički jezik“. Ovo je posebno izazovno u situaciji kroz koju smo svi prošli ove godine, gde je većina naših kontakata na mreži i na različitim platformama. Stoga, nije iznenađujuće što imamo nove prepreke u komunikaciji, ali imajući to u vidu, možemo lakšse sniziti očekivanja i sprečiti ekstremni stres.\nJedna stvar koja može prevladati i koja nas čak može sprečiti da budemo najefikasniji jeste odgovornost. Ova reč ima snažno značenje – još od detinjstva su nas učili da preuzmemo odgovornost i postupamo odgovorno. Ali, sada, tačnije u „novoj normalnosti“, sa radom i sastancima onlajn, ovaj termin dobija mnogo više na težini u kontekstu timskog rada. Da bismo ga redefinisali, kako Nikola predlaže, trebalo bi da ovoj termin sagledamo iz dve perspektive: preuzimanje odgovornosti može se posmatrati kao žrtvovanje za tim i nošenje celokupnog tereta ili kao razlog da na kraju dobijemo određenu nagradu. Iako su ove dve perspektive tačne, one nisu i jedine dve dimenzije. Odgovornost treba da preuzmemo, ali voljno i rado, zbog sebe i svog dobra. Sama odgovornost treba da nam da određeni smisao i da istovremeno donese dodatnu vrednost radu, timu i nama.\nOno što nam može pomoći da preuzmemo odgovornost ili shvatimo svoju odgovornost za određeni posao, jeste procena vremena koje planiramo da mu posvetimo. Iako se davanje grube procene broja sati može činiti lakim, njihovo prevođenje u dane može nas onda dovesti do pitanja zašto? Zašto smo spremni da nečemu posvetimo mnogo vremena? Potraga za odgovorom na ovo pitanje može nam pomoći da pronađemo svrhu i razumemo svoje potrebe, motivaciju i značenje, što onda može dati smisao našoj odgovornosti i radu.\nDa bismo bolje razumeli odgovornost i njen uticaj na nas, trebalo bi da se prisetimo nečega što smo zaista dobro uradili i zbog čega smo bili ponosni na sebe. Shvatićemo da je to, najverovatnije, bilo izazovno, preuzeli smo odgovornost i naterali sebe da u tom procesu rastemo kako bismo došli do cilja. Zapravo, svaki put kada imamo osećaj da je nešto smisleno: preuzimamo odgovornost za to, naše shvatanje mogućnosti se proširuje i stičemo osećaj smisla. Međutim, u kontekstu timskog rada, ovo može biti zaista zahtevno.\nUkoliko imamo iskustva sa radom u timu, vrlo je moguće da smo se našli u situaciji gde se svi kolebaju da preuzmu odgovornost. U psihologiji je ovo poznato kao efekat posmatrača, a ima veze sa podelom odgovornosti – što je više ljudi, manja je šansa da će neko nešto preduzeti i promeniti stvari. Jedan od primera su klimatske promene – imanje svesti o tome da naši pojedinačni napori neće doneti veliku promenu, demotiviše nas da preuzmemo odgovornost za svoje postupke, iako zapravo u većem obimu to zaista može promeniti stvari na bolje. Tako je i sa radom u timovima – odgovornost često nije podeljena podjednako. Lako se može dogoditi da jedna osoba preuzme odgovornost za ceo tim. Jasno delegiranje i komuniciranje zadataka može pomoći timu da bude efikasniji i da radi ravnopravnije.\nDruga važna stvar u zajedničkom radu je razlika između uloge i zaduženja. Iako se posao sastoji od zadataka na koje smo pristali i koji nam pomažu u postizanju zajedničkog cilja, naša uloga u timu je nešto više od toga. Uloga se sastoji od stvari koje radimo i čine naš doprinos timu zaista specifičnim. Na primer, naš posao može biti istraživanje i prikupljanje podataka, ali naša uloga bi bila da delimo korisne zabavne činjenice kako bi timski duh bio visokom nivou.\nDa bismo bolje razumeli svoj posao i ulogu, trebalo bi da se zapitamo dve stvari:\nKoje stvari radim zaista dobro i kojima mogu da pomognem ovom timu?\nŠta želim od ovog projekta / životnog / radnog iskustva?\nAko ne možemo odmah da odgovorimo na ova pitanja, možemo odvojiti 10 minuta i pisati bez zaustavljanja, pravljenjem jednostavnih crtica. Kada se preispitujemo o stvarima koje se nadamo da ćemo dobiti iz određene situacije ili projekta, ne treba da se plašimo da ćemo zvučati sebično. Odgovor do koga dođemo može nas motivisati i dati nam svrhu.\nOva vrsta preispitivanja je korisna i na timskom nivou. Razmena odgovora među članovima tima može nam pomoći da izgradimo poverenje i zajedno shvatimo šta želimo od situacije i kuda idemo kao tim. Osiguravanjem iskrene komunikacije na ovaj način stvara se siguran prostor i podstiče sve članove tima da budu dovoljno hrabri da se izraze i prihvate ono što drugi donose u tim.\nKomunikacija u timu je važna jer se njome osigurava teren na kome se svi članovi osećaju dobro i izražavaju se slobodno. Svi smo različiti i imamo različite reakcije i granice u komunikaciji i vrlo je važno da postoji način da to iskažemo, a da se pritom osećamo sigurnima. Da bismo postigli ono što tim želi, trebalo bi da znamo kako da saopštimo svoje namere na najproduktivniji način. Ono što Nikola predlaže je da uvek pokušate da primenite asertivan način komunikacije.\nAsertivna komunikacija predstavlja siguran način da izrazimo sebe i svoja osećanja. Definišimo prvo pasivnu komunikaciju – gde potrebe druge osobe stavljamo ispred svojih i agresivnu – gde razmišljamo samo o svojim potrebama i onome što pokušavamo da postignemo. Asertivna komunikacija je zlatna sredina između ove dve krajnosti. U asertivnoj komunikaciji borimo se za to kako se osećamo, a da ne napadamo drugu osobu, već postižemo da se i druga strana oseća dobro.\nAsertivna komunikacija zvuči sjajno, ali ako se još nismo izveštili u njoj, može predstavljati izazov. Postoje tri tehnike koje uz koje je možemo lakše savladati:\nUpućivanje molbe, a ne zahteva\nMogli bismo da kažemo: „Molimo vas da završite ovaj zadatak što je pre moguće. Da li je to u redu? “, umesto: „ Želim da to uradite što pre “\nDavanje objašnjenja zašto nam nešto treba\nPokušajte da navedete bilo koji razlog. Na primer, ako ste u žurbi, a trebalo bi da sačekate u redu, radije recite: „ Izvinite mogu li da idem preko reda, žurim?“ Iako se ovo može činiti nedovoljno jakim razlogom, ipak jeste neki razlog, koji je vrlo često dovoljan da nešto preduzmemo i povećava nam šanse da stignemo do cilja – završimo taj zadatak što je pre moguće i ne zakasnimo tamo gde smo krenuli.\nPrvi korak je uvek napraviti korak unazad i razmisliti pre nego što progovorimo. Ako brzo reagujemo, verovatnije je da stvari ne artikulišemo efikasno i da se druga osoba oseća nesigurnom i napadnutom. Zatim, to nas navodi da svoja osećanja izrazimo u takozvanom „ti govoru“. Na primer, veća je verovatnoća da ćemo reći: „Nisi mi to rekao ranije“, umesto „Zaista mi je važno da na vreme imam sve važne informacije“. Druga opcija je ono što nazivamo „ja govorom“. U „ja govoru“ ne ističemo šta bi druga osoba trebalo ili ne bi smela da radi, i izbegavamo da koristimo imperative koji mogu dovesti do burnih reakcija i odbijanja slušanja i saradnje. Umesto toga, fokus preusmeravamo na to kako se osećamo i koristimo ne-lične izraze poput: bilo bi bolje da, takođe je važno, itd. Na taj način izbegavamo da se druga osoba oseća napadnutom, a veća je verovatnoća da se uspostavi dobra atmosfera i nastavi sa rad.\nAko se brinete da asertivna komunikacija zvuči previše lepo, ne brinite, to je samo način da izrazimo šta nam je važno i kako se osećamo bez napada na drugu osobu. Naš stav i dalje ostje čvrst i direktan, ali nije agresivan.\nArtikulacija naših misli i utisaka izuzetno je važna u okruženju onlajn sastanaka i virtuelne razmene. Nemamo priliku da se tako često susrećemo licem u lice i da razmenjujemo energiju i čitamo govor tela koji našim rečima daju dodatno značenje. Uverenje da razgovaramo na način koji nam omogućava da prenesemo važne poruke uzimajući u obzir osećanja druge osobe može nas odvesti daleko.\nKreativno mentorstvo ovaj projekat provodi zajedno sa Fondacijom Rruga me Pisha iz Albanije i OKC Abrašević iz Bosne i Hercegovine, uz podršku Regionalnog ureda za saradnju mladih – RYCO WB.


Kosovo ne narušava Briselski sporazum – Energy Press\nKosovo ne narušava Briselski sporazum\nMinistrica za dijalog u vladi Kosova Edita Tahiri, kazala je da je izjava direktora srbijanske Kancelarije za KiM Marka Ðurića da je Priština grubo kršila Briselski sporazum, “još jedna laž”. Ona je dodala da je Priština spremna za teme već dogovorene u Briselu, kao što su energetika, integrirano upravljanje prelazima, kod telefonije i da će pitanje Zajednice srpskih opština (ZSO) doći na dnevni red, prenosi Tanjug.\nTahiri je u izjavi za Radioteleviziju Kosova naglasila da ZSO neće imati izvršna ovlaštenja, nego će biti ustrojena po modelu postojeće asocijacije općina Kosova. Ona je dodala da će se tehnički dijalog u Briselu nastaviti 11. maja, 17. i 18. maja. Ðurić je ranije u petak izjavio da je Priština odlučila da otkaže unaprijed zakazane pregovore o Zajednici srpskih opština, čime grubo krši Briselski sporazum.\nNa vanrednoj konferenciji za novinare Ðurić je rekao da su u utorak sljedeće sedmice u Briselu bili zakazani razgovori sa Prištinom o Zajednici srpskih opština, a da je Priština bez najave, opravdavajući se unutrašnje-političkim razlozima, otkazala dolazak. Glasnogovornica visoke predstavnice Evropske unije za vanjsku politiku i sigurnost Maja Kocijančič, izjavila je u petak da očekuje da se dijalog Beograda i Prištine što prije nastavi u skladu sa dogovorom dvojice premijera. “Planirali smo nekoliko sastanaka tokom sledećih nekoliko nedelja i što se nas tiče, dijalog se nastavlja”, rekla je Kocijančič za Tanjug.\nGrađani Srbije većinski za članstvo u Europskoj uniji


Počelo čišćеnja priobalja od Ribarca do branе u Futogu - Novi Sad\nPočelo čišćеnja priobalja od Ribarca do branе u Futogu\n17:04:00 03.04.2021, Komentara: 0\nNovi Sad – Akcija čišćenja područja priobalja od Ribarskog ostrva do brane u Futogu počela je juče i trajaće nekoliko dana, sve dok se ovaj pojas uz obalu Dunava ne očisti.\nZajedničkim zalaganjem akciju uklanjanja smeća pokrenuli su Grad Novi Sad, JKP „Čistoća“, Komunalna inspekcija, JVP „Vojvodine Vode“ i JP „Vojvodinašume“ koje i upravlja ovim zemljištem.\nCilj akcije je da se sačuva životna sredina, da se podigne svest sugrađana i podstiče društveni aktivizam.\nIz Gradske kuće podsećaju da je veoma važno da svaki deo grada bude uređen na dobrobit svih Novosađana jer nesavesnim odlaganjem smeća zagađuje se životna sredina. Takođe, dolazi do zagađenja zemljišta, podzemnih i površinskih voda, uništava se biljni i životinjski svet što značajno narušava ekosistem u ovom delu Novog Sad. Dolazi i do širenja neprijatnih mirisa i ne lepog prizora za stanovnike okolnih naselja.\nGrad Novi Sad apeluje na građane da smeće odlažu na primeren način u posude koje su za to propisane kako ne bi dolazilo do ovako ružne slike na jednom od najlepših gradskih šetališta. Podsećanja radi, građani mogu odlagati kabasti otpad, građevinski šut i mešani komunalni otpad besplatno na Gradskoj deponiji.\n- Iako naši sugrađani imaju dobre i zdrave navike, nažalost očigledno i dalje postoje pojedinci koji odlažu otpad nesavesno. Zato i ovom prilikom pozivamo one koji imaju potrebu da iznose nameštaj ili građevinski šut, da pozovu JKP „Čistoća“ i rezervišu kontejner za krupni otpad – navodi se u saopštenju.